HMELCHUNHNAK (SIGN AND SYMBOLS) | Radio Veritas Asia\nHMELCHUNHNAK (SIGN AND SYMBOLS)\n(Jubilee Lungphun kan tuahmi cu Thangaw Catholic Bupi kum 50 kan tlin hmelchunhnak a si.)\nHmelchunhnak kong ka `ial tikah hin Mirang holh in Sign (hmelchunhnak, hngalhnak, umtu ning cang,…), Symbol (hmelchunhnak, hmuhsaknak…) le Mole (holphum) holh pathum hi hmelchunhnak tiah hman dih kaa tim.\nHmelchunhnak kan ti tikah hin hlan kan pupa hna nih an rak hman i atu tiang kan zumh kan hman rih mi, a hman theng lo nain kan zumh mi, mipi nih kan zulh mi, tuahsernak in kan langhter mi hna le Cathiang chungin kan hmuh mi tiah ka si khawh tawkin langhter kaa zuam lai. Tc. ah Pakansen chung i nichawn sen a chuak mi hmanthlak cu Nika hmelchunhnak a si. Vailamtah (tung) cu Khrihfa kan hmelchunhnak a si i Minu nih `hutdan a ka sawhpiak ti cu hngalhter nak a si. A cheu TV ah minu nih umtu ningcangin a piahmi cu hmuhsaknak a si. Mirang chanlio ah hman an lehmi cu thawngthanhnak a si.\n(1) Hlan pipu hna in nihin tiang kan hman mi hmelchunhnak\nHlan lio minung hna nih an rak zumh an rak hman i tuchan minung tiang zongnih kan zulh, ka hman rih mi hmelchunhnak tampi an um. Kan Laiphung cheu khat ah, fapa caah nupi hal an duh ahcun fanu a ngeimi inntual hleika hram ah Fei an vatun hmasa. Khua dangah nupi hal an kal tikah Rul nih lam a rak tan ahcun kan lam a tluang lo an ti i an kir. Bongte nih inn hmailei a siloah inn pawng kam in a awnh ahcun van`hatnak, khualtlung ngeihnak a si. Innchiatnak kan tuah lio, mileng rak lut hlah u, tiah hngalhternak caah innhmai kutka ah hnahchawl an bah i Khuapi ca khuahrum biaknak tlangpi pawl nih an tuah ahcun khua Hauka ah hnahchawl nganpi (ange in) an bah. Khual nih khuachung luhkhawh asilo. Ral na ngei tiah ralrin pek an duh tikah inntualtung pakhatkhat ah namte (or) Canting an va bunh. Zawtnak `halo khamhnak le `hawlnak, Pamdawinak ah uico hngawng an at i khua nupa he khua karlak thingkung pakhat ah an thlai tawn. Cun tithawl kha an tan i vutcam an rawn, innchungkhar in an cil an chak, Innchiatnak arhmul an tar i khualeng Huaka pawngah khuapi in kumkhat voikhat an vathlai. Arthat lo nih arti pumkhat an tarh.\nLaimi cheukhat cu nihin tiangah nu he pa he angki loin kan um rih. Pasal a ngei rih lomi ngaknu cu pavuah puan (lehmah pahra tluk a kaumi) kha an sunhsak mi cawhnuk buhnih te phenh men in zalbai in an I bei. Ngaknu a si ti hngalh khawh a si. Khualtlawng, ramlak le Lo kaltik hna ah hmai a chuakmi nih a hnu in a ra dingmi hna lam an tlaunak hnga lo, lam pahnih aa ‘hennak ah khan an zawh lonak leikap ah hnahchawl an kham (chiah). Ngaknu lennak le punnak ah nungaknu nih kuak (or) Tikor a pek hna ahcun a hnubik i a pekmi tlangval pa cu kan uar tinak a si, a ti mi an um.\nThlanglei Laitlang ah mirum deuh le mi`hawng deuh hnanih lung bunh timi puai nganpi an tuah tikah Sia le Vok tampi an thah. An thahmi siazat in Bawitung an bunh. Chaklei Laimi nih mithi lungdonh kan sermi le lungca kan ‘ialmi cu mithi ngaihnak a si. Hlan ah lung ca‘ial a um lo. Nu le pa thleidan khawhnak ‘Thirie’ kan timi suttung an rak bunh piak. Ral sawmtuk tikah mihmuh deuhnak khua lengah a par tanmi tithawl thlaimi rua kung kha ral an thahmi milu zat in an bunh. Khuaivah nih a kan tlanh ahcun zanlei ah zu dinnak a si an ti i tihang keu kan i purh cuh ahcun khualtlung an ralai an ti tawn. (A dang tampi a um rih).\n(2) Tuahsernak in langhter mi hmelchunhnak hna\nLamzung lei pawl nih a hlatnai theihnak ah mengtung an bunh. Lam kilkawi le `ihnungmi ah motor muko (horn) tum ding le ralrin pek dingin zuk an tar. Sianginn umnak ah duhsah tein mawngh (khalh) ding tiah ca le hmanthlak an tar. Cozah zung kip le company kip, rian`uannak hmunkip ah signboard (hngalh ternak catar) an `ial i eidin dawr, Hotel, thil dawr ngan hna zongnih hngalhternak ca an tar ve. Electric tung le tung hram ah naih tein dir hlah, tongh hlah, na thi lai, i ralring tiah ruh le lukarong hman thlak an tar mi kan hmuh lai.\nCatholic Khrihfa mi nih Biakinn chung kan luh le cangka innka hram i an chiahmi Tithiang (Holy Water) in Vailamtah hmelchunhnak kan tuah. A sullam cu tipilnak kan rak innak thawngin Pathian fa kan sinak i theihter ‘hannak a si. Biak`heng (Altar) hnu lei Pathian Thlam ah phazawngdan aa van ahcun Bawipa Thisa a chungah a um caah kan `hut lai ah lukun pah in khuk kan bil ta. Mei aa van lo ah cun lukun lawng zongin a ngah ve. Phungchimtu Thawng`ha (Gospel) a rel lio ah Pathian `ihzahnak in dirpiak a si. Tithiang theh kan in mi cu sual ngaihchihnak langhternak le sualnak in i thianh hlimhnak hmuhsaknak a si. Khuk bilin thla kan cammi cu tangdor i pumpeknak a si i dir buin kan cam mi cu Pathian upat peknak a si.\nHlawban khutter in thlacam Pathian biaknak cu Pathian sin phan seh tiah ruahchannak a si i `ang cumh pah in thla kan cammi cu misual ka si kan i ti nak a si. Kan kut kan i tlaih (or) kut thlir in thla kan cammi cu pakhat le pakhat kan i dawtnak le upat i peknak, daihnak um koseh tiah langhternak sullam a si. Catholic Khrihfa pakhat nih cun cu hmelchunhnak hna kha a hngalh i a zulh ding a si. Hmelchunhnak aa tello ahcun zaangzel ngai a si.\n(3) Takpum hnuhdawh le holphum (Mole) hmelchunhnak hna\nTakpum cung i pakhatkhat hnuh dawhtikah hngalhnak hna cu; Hmur cung dawh cu sikcaknak, raltuk teinak a si i a tanglei dawh cu eithawt lainak le lamhla in thawngtheih naklei a si an ti. Orhlei kam mittlang hnuhdawh cu chaw hmuhnak le `hat lainak a si i mittlang tanglei cu mitthli tlaknak, `ahnak, thawngpang chia theih lainak, a si ti a si. Orhlei kutpha dawh cu tinh ningin teinak, kehlei cu bia teinak a si.\nCun mittlang cungah holphum a um ahcun kumno lio ah `hitumnak a hmu lai. Kehlei Khaa ah a um ahcun `halo tein zawtfah a tongte lai. Orhlei a si ahcun Ti le mei ralrin a herh. Bel kehlei he orh he a ummi cu zuamnak thinlung a ngeimi, semrel le sumnak lei ah ziaza `ha a ngeimi an si lai. Fale an pungzam lai. Lukherh pahnih a ngeimi cu mifim an si lai i nu lukherh a ngeimi cu an fale bawi an cang tiah an zumh.\n(4) Bible chung hmelchunhnak cheubang hna.\n(a) Bawi Jesuh chuah ni (Christmas) hmelchunhnak “Kan caah Fapa pakhat (ngakchia) pek kan si. Amah cu uktu Bawi, Khuaruah har fimchimtu, a `hawngmi Pathian, zungzal hmunmi Pa, Daihnak Bawi”, ti a si lai (Isaiah 9:6). Bawi Jesuh chuah ni theih `hannak caah 25 December hi Christmas puai ni siseh tiah khiahmi a si. Cu hlan ah Thawh`han puai le Mifim pathuam hna puai lawng a rak um.\n(b) Ezekiel 9:4-6 Jerusalem sualnak ruangah Bawipa nih dan a tat tik hna ah khan, Bawipa nih puan hmang`hia aa aihmi pa kha a timi cu; “Jerusalem khuachung ah khin va chawk tuah, khi ka i thil fihnung an tuahmi ruang i a `ap mi hna le a ngaih a chiami hna kha an cal ah (Vailamtah) hmelhcunhnak va khenh hna,… hmelchunhnak a ngeimi kha cu ahohmanh tonghna hlah u,…”, tiah a ti hna.\n(Christian Community Bible chungin)\n(c) Biathlam 9: 1- 6 “Vancungmi panganaknih khan Muko a vuntum, `hawnnak an pekmi khaubok hna kha ramhring siseh, thingkung siseh, hrawk hna hlah u, an cal ah Pathian hmelchunhnak a ngei lomi lawnglawng nan hrawh khawh hna”, tiah an ti hna.\n(d) Luka 11:29-30 Minih Jesuh kha an zual lulh i khuaruahhar tuah an hnek lio ah khan Jesuh nih, “Jonah khuaruah harnak kha dah tilo cu zeihmanh hmelchunhnak pek an siti lai lo. Profet Jonah cu Ninaveh khuami hna caah hmelchunhnak a rak si bantukkhan Mi Fapa zong hi tuchan mi hna caah hin hmelchunhnak a si ve lai”, tiah a ti hna.\n(e) Moses cu Amalek mi he an i do i a tei tik hna ah khan (Exodus 17:8-16) biak‘heng pakhat a ser i amin ah, “Bawipa cu ka hmelchunhnak puan zar a si”, a ti. Moses nih cun aa thawh i “Bawipa hmelchunhnak puanzar cu i tlaih u! Bawipa nih Amalek mi cu a zungzal in a doh hna lai”, a ti.\n(f) “Amen” kan pekmi hi “ka duhmi a si ve, ka lung a si” tinak a si i Pope Clement IV nih AD (82-97) ah a fehter mi a si.\n(g) Biathlam 1:18 “Thihnak cung le Mithi khua cungah nawl ka ngei” (David Van Bik `ialmi) Biaphuan 1:18 “Cun Hades le thihnak tawh kha ka ngeih hna”. (Hoi Cung tum `ialmi Bible) Hika zawnah ‘Hades’ timi hi, “Miding le misual an pahnih in an thih hnu ah an kalnak hmun thlaan a si. (Mt 11:23, 16:18, Lu 10:15, Lam 2:27:31)\n(h) Pathian nih hin amah a zum i aa bochan mi hna thlacamnak kha leh loin a um bal lo. Cucu a tanglei hmelchunhnak hna in a langhter. “Bawipa nih Amor mi hna cu Israel mi hna sinah a pek hna ni ah Joshua nih Bawipa kha a chawnh i Isreal mi hna mit hmuh ah, … Ni cu a dir peng i Thlapa cu a taang”. (Joshua 10:12) Profet Habakkuk nih zaangfahnak ca thla a camnak ah “Ni nih mer a philh i Thlapa nih a dirhmun ah a dir” timi kan hmuh (Habakkuk 3:11). Cun Hezekiah cu a zaw i a thih dengmang tikah Profet Isaiah nih, Ahaz mi tahnak ah a liam cangmi thladem kha karhra a hnuh `han (2 King 20:1-11)\nA cunglei i ka langhter khawh mi hleiin hmelchunhnak dang tampi a um rih ko lai, zeidah chap a hau rih ti khua ka ruah lioah kum 50 tlinnak Sui Jubilee honnak meithal thlah thawng le nunphung hla le hlaremh thawng hna nih hmun an rak lak. Cucu kum 50 tlinnak Thangaw Catholic Bupi Sui Jubilee au thawng cu a si.


Lal Maung Cung Caah Lawmhpinak Taar Lo Awk A Ttha Lomi – Lai Lungrawn Post\nLal Maung Cung caah lunglomh pi nak tar lo awk a ttha lo, ka lunglomh pi nak tlawmpal te ttial ve ko Ning. Chin miphun kan cavo heh tiin a dirhkamh in CNP cu hlanah a rak dirhkamh in tlin nak, teinak zong an rak hmu. Chin ramah Party zeimawh zahan rak umin fonhnak cu an rak tuahin (CNLD) timi cu an dirh hna, lungrual te in an ii zuam cio in tutan thimnak ah 2020 candidate dir hmun ruangah CNLD cun an chuah, cu hlan vial te ah party thawn khawh nak caah tiin tha zaang a mahnakin ( CEC) chung zongah Thantlang pengah cun a ttuan mi an um lai lo., power hmang in an van thlak hi ka ruahpi tikah lung a nuam lo ngai.\nThantlang EC khuakhan lai relmi hi CEC nih an upat piak ah cun tu bantuk buainak hi a chuak lai lo. EC nih an dirhmun an theih cem in CEC nih EC dirhmun hma an thei thiam lo in nawl ngeih duh ruangah an ii ti hram ah ka ruah. CNLD nih an chuah tikah EC 55 chungah 3 lawng nih CNLD ah an luh tikah cun Pu Lal Maung Cung an mawh chiatnak cu pakpa lawng a rak si tinak asi.\nCNP an van nung than tikah EC 52 nih an dirpi tikah CNLD cu 3 lawng an si caang tinak asi. A dik mi cu a van ii fiang pup caang tinak asi. Salai Ceu Bik Thawng zong cu MP van ii cuh sehlaw a ho dah a dik deuh in tei nak co hnga ti zong cu mipi lei nih ruah khawh asi caang.\nNain tu tan election ah a dir ngamh tak fawn lo mi tu hi cu a pasal deuh rua lo ka ti Salai C Alexander. Kha Chin party pahnih kan in ngeih caang ko hna ii mipi thinlung vote thlak khomi thinlung tei nak nan neih ahau ko lai hi. CNP a nun tthan mi cu kan lomhpi tuk hna.


Chin Hakha Language School cu South Australia cozah nih phungning tein sianginn sinak a pek cang | THE CHIN EXPRESS\nChin Hakha Language School cu South Australia cozah nih phungning tein sianginn sinak a pek cang\nMelbourne khuapi ah Chin Hakha textbook onnak puai an tuah lio - 2017\nAustralia ram i South Australia state um Chinmi hna nih Lai (Hakha/Thantlang) holh cawnnak sianginn an tuahmi Chin Hakha Language School cu state cozah nih phungning tein pommi sianginn sinak a pek cang.\nChin Community South Australia nih, “South Australia cozah i Department of Education nih Chin Hakha Language School cu Accreditation School sinak (Australia cozah nih phungning te in pom mi Sianginn sinak) a kan pek.\n“Hi thil si khawhnak caah kan hnakhaw a kan vit i ruahnak a rak kan pe tu Pastor Ca Lian Thang, pumpek in cachimh lohma a rak thok tu Sayamah Mah Tha (USA), Sayamah Ngun Men Tial le Saya Zung Lian, curriculum a kan tuah piak tu Pu Lian Ding Hmung le Pu Roy Peng Nawl cung ah le CCSA upa, nulepa nan dihlak cungah lunglomhnak a sang hringhran,” tiah an Facebook page ah thawng a thanh.\nSouth Australia state khualipi Adelaide ah Chinmi 2,000 hrawng an um, tiah kan theih.\nVictoria state cozah zong nih liamcia kum tlawmpal ahkhan Lai holh (Chin Hakha Language) cu phungning tein sianginn ah cawnnak nawl a rak pek cang hna.\nVictoria state khualipi Melbourne ah Tang 11 le 12 nih cawn ding ‘Chin Hakha Textbooks for Year 11 & 12’ onnak puai zong an rak tuah.\nMelbourne khuapi cu Australia ram chungah Chinmi tambik an umnak khua asi i 10,000 leng an um lai tiah zumh asi.\nKan pupa rohmi Chin state hmanh ah Tang 10 nih Lai ca/holh cawnnak nawl kan ngeih lo lio ah, hi bantukin Australia ram i Chinmi tamnak state pawl ah cawnnak nawl kan ngeih cu Australia cozah le mipi cungah lawmh a um tuk hringhran.\nMyanmar cozah nih Chin miphun hrawhnak a rak tuahmi\nKawlram nih Mirang uknak in luatnak kan rak hmuh hlan chung vialte cu Chin state chung sianginn paoh ah ‘basic education’ cu Chin ca lawngte in cawn an rak si.\nNain, luatnak (independence) kan hmuh hnu in Prime Minister U Nu nih Chin state ah Chin holh in ca cawnnak nawl a phih i Chin ca/holh cu amah dang te lawngin cawn dingin nawl a rak chuah. Adang tlangcungmi holh Kachin, Karen, Mon, tbk., vialte zong.\nKum 1990 hnu cun Myanmar cozah nih Chin state chung sianginn vialte ah Chin ca/holh cawnnak nawl a kan phih thai.\nKum 60 hnu, nihin ah Chin state sianginn pawl ah Chin ca cawnnak tuah ṭhan dingin timhtuahnak cu a um len nain sianginn dihlak ah an cawng kho rih hlei lo.\nMah lio ah, hi bantukin Australia cozah nih fawi tein Chinmi tamnak paoh ah Chin ca/holh cawnnak nawl a kan pekmi hi cu a sunglawi tuk hringhran.\nAdelaide Chin hruaitu hna (Chin Community, South Australia upa pawl)


David Pennak le NUG Lungput – Hakha Cherry\nHawikomhnak in keimah bawmh awkah khan nan rat a si ahcun, ka lung cu nannih sinah tthit chih a si lai; sihmanhsehlaw rawi awk i nan rat a si ahcun, kan pupa hna Pathian nih in hmu hna seh law in mawhchiat ko hna seh.”\nSamuel sinin BAWIPA bia a rami ning khan David cu Israel mi siangpahrang ah chitin thuh a si ko nain Saul nih hramhram in uknak a tleih rih caah David cu Ziklag khua ah a bawmtu mitthawng hna he an um. Cu a mitthawng hna cu Benjamin hrin, Saul rualchan, li le thal le lungherh cheh cu an orhlei kut he an kehlei kut he khan a thiammi an si. Zeiruang ah dah Saul rualchan hna nih David cu Saul ral in an ven? Ningcanglo uknak cu Pathian ttihzah lonak in a sem timi le dinnak cu miphun rualremnak lam a si timi an i fian caah a si. Cu bantuk lungput nih miphun vialte hna cu hmunkhat ah khuasak tti ding in a pumh hna i David cu, “Zohhmanh, kannih cu na ruh le na sa kan si, kan tuukhal na si lai i na mi Israel mi kan cungah bawi na si lai,” tiah an ti. Cun David cu annih ton awkah khan a va chuak i, “Hawikomhnak in keimah bawmh awkah khan nan rat a si ahcun, ka lung cu nannih sinah tthit chih a si lai…\nsihmanhsehlaw rawi awk i nan rat a si ahcun, kan pupa hna Pathian nih in hmu hna seh law in mawhchiat ko hna seh,” tiah a ti hna. Cu ticun ni fate ti awkin mi kha David sinah an ra i, “Na Pathian nih an bawmh!” tiin amah he an i fonh in ralkapbu nganpi, Pathian ralkalbu bantuk ah a ralkapbu cu an cang. Cu ralkapbu nganpi ahcun Israel miphun vialte an tling i bochan ngaimi Gad ralkapbu, Jordan tiva a kuang vialte a khah dih lio i a tantu, cun cu nelrawn chung i a ummi vialte nichuahlei le nitlaklei i a dawi dihtu hna zong kha an i tel. Cu raldohnak hriamnam in tling tein aa thuammi ralkap vialte hna nih David cu BAWIPA bia ningin Israel siangpahrang ah kan ser hrimhrim lai tiah i tim in Hebron ah an ra; cu bantuk thiamthiam in Israel mi vialte hna zong cu David kha siangpahrang i ser awkah lungkhat tein an um ve.\nFebruary 01, 2021 ni thawk in Min Aung Hlaing le a ralbawi hna nih ningcanglo in mizapi thimmi cozah tleihpiaknak le zapi cung ah hrem, khih le thahnak tiang hmangin uknak cu hramhram in an lak. Sihmanhsehlaw Kawlram mizapi nih thimmi cozah aiawh in April 16, 2021 ah National Unity Government (NUG) cu a hung dir. Cu NUG nih cun nihin kan dohtlennak cu a tuanchuah lai i mizapi kan himnak, miphun vialte lungkhat tein ttanrual tinak le ram pakhat chung ah ruh le sa bangin a tlaimi nunnak sining lam ah a kan hruai lai. Cucu kan pupa hna sin ah rak kamhmi biakamnak kan nunter a si.\nNihin Kawlram pi Dohthlennak ah miphun kan tling, sifah kan ingti hna, nunnak pek cio a si, zeicahtiah Kawlram chungah lungrualnak a um. Hriam bochan riang mang in uknak latu (Dictators) a hram in bongh kan duh cio. Dinnak le daihnak zalen ter kan duh. Cu bantuk lungkhat tein ningcanglo uknak dohnak cu Ram pi thanchonak le lawmhnak a si ti kha miphun vialte nih duhmi a si.\nCucaah thimmi David he hawikomhnak in mithalo pa Saul dohnak cu Pathian nih thluachuak a pek i Israel miphun vialte cu siangpahrang David pennak tangah rualrem tein khuasak ttinak an ngei. Cu ve bantukin NUG cu mizapi nih kan thimmi cozah aiawh in a dir cang i mizapi himnak le luatnak lam a kawlnak ah kan mah pumpak pakhat cio nih dirpi in mithalo pa MAL le a riantuanhawi hna dohttinak ah kan sining chuah ve hna u si! Cucu Pathian pennak hi vawlei ah a tlunnak ding caah rian kan tuan a si. Cu pennak cu Kawlram mizapi kan luatnak, kan damnak le kan himnak a si lai. (1 Chanrelnak 11-12) @siapiraldo WeSupportNUG Whatishappeningin Hakha RejectMilitaryCoup JusticeFor Myanmar By-hakha campaign for justice\nThongchuak Pa nih Hakha Khuathar ah Motorcycle a Fir Than


Hakha Dawrngei Vialte Sin Sawmnak! – Chin World News Evening\nHakha Dawrngei Vialte Sin Sawmnak!\nFebruary 6, 2021 Salai Van Chin News\nHakha Dawrngei vialte sin sawmnak! Ralkap uknak duhlo langhternak caah Hmaizarh nikhat ni zanlei 2:00-5:00 kar dawr khar dih a si lai) Ralkap uknak kan duhlo langhter nak ah a lamkip in a cawlcangmi Nu le Pa hna nan fale nih upatnak kan in pek hna. Hmainawr rih ko hna usi.\nA ra lami cacawn nikhat ni (February 8, 2021) zong, zanlei 2:00-5:00 tiang Hakha khuapi chung ummi zei bantuk dawr paohpaoh zaangfah tein khar cio dih dingin kan in sawm hna. Hramhram in hriamnam he a kan uktu ralkap cozah kan duhlo zia langhternak caah zung riantuan nih an rian tuanlo in an um.\nUmkheng a tummi nih an tum, biachim le catial in a doh mi nih an doh lioah kannih zong kan zapi lungrual tein dawrkhar in kan sining langhter ve hna usi tiah upatnak le bochannak he kan in sawm hna. (Hakha khuapi nih thawng kan theih khawh nakhnga nan fb ah rak post cio hram uh) Credir: CBN\nRelchih: General Min Aung Hlaing Le A Mithim Pawl An Thihter Hna. Nihin uknak latu ralkap cozah duhlonak pakhat ah General Min Aung Hliang le cozah thar a ser mi a mithim pawl an thi tiah ruakkuang ser in an khanghnak a si.\nHihi ralkap cozah duhlonak ca ah an tuah mi a si i, Yangon khua South Okkalarpa ah an tuah mi a si. Note: Mah hi an thi taktak tinak cu si loin zeitlukin dah an thlituahmi cungah huatnak le duhlonak in a khat timi hmuhsaknak caah atu bantukin an tuahnak a si.\nTuzan Thantlang Mipi Thil Tuah Cu Uar An Um Tuk\nTutan Biden Bawmhnak Ah Laimi Dam Deuh Kan I Tel Lo Kho, A Ruang


Tikir Khuami Pu Nawl Tling Nih Mual A Kan Liam Taak Ee – Chin World News Evening\nJune 7, 2020 Salai Van Chin News\nSalai Lairamthang: US Sipuazi A Hrim Than. Coronavirus ruangah US ram pumpi cu March thla dih lei in khar thawk a si i,May thla canceo tiang khar a si. May thla dih lei ah on hram thawk than asi. Tuzing ah The U.S. Bureau of Labor nih US riantuantu hna cazin data an chuah i, May thla chung lawngah rian a lut thanmi minung 2.5million an si. U.S. unemployment rat, rian ngei lomi, 13.3 percent a ttum ti a si. Riantuan ah a lut thanmi pawl hi leisure, hospitality, construction, education, health services le retail trade pawl ah a si.\nPresident Donald Trump nih tuzing ah White house rose garden dum ah press conference a tuahnak ah state governor pawl cu an state cio on dingah a nawl hna, kan ram sipuazi a hrim thannak caah on hrimhrim a herh cang, a herh lo tiang in nan kharmi hi sullam a ngei ti lo” tiah a chim. Democrats Governor nih a ukmi State ahcun on duh setsai loin a changmi an um rih\nUS sipuazi tlak thluahmah hi democrats pawl nih politics icelhnak caah an duh ngaimi a si nain ruah lo pi in sipuazi hrim than a thawk mi hmelchunhnak an hmuh caah democrats pawl caah cun thawngchia taktak a si. Zeicatiah cun November thla i US thimnak caah US sipuazi hi a biapi bikmi issue i chiah a si caah a si. US sipuazi a hrim than ahcun President Donald Trump nih teinak hmuhnak caah thawngtha taktak a si ve.\nPresdient Tump nih George Floyd kongah a chimmi cu, “kan hnu zarh ah a cangmi cu kan dihlak nih kan hmuh dih cangmi a si. Hmailei ah mah bantuk a chuah than dingmi cu kan cohlan khawh dingmi asi ti lo. American a simi poah nih tluk ruang tein kan covo kan ngah cio ding a si. Thleidannak kan tuah ding a si lo. Mah cu rampi phunghram zongah a um cangmi a si. Law enforcement hna nih miphun ruangh sieh, tak vun ruangah siseh, biaknak ruangah siseh, nu le pa sinak ruangah siseh, aho hmanh thleidannak an geih hna ding a si lo.” tiah a chim.


Top 4 a kai mi Ester nih a rak chimh cia ning bantuk in a cungah a tlung, uar um tuk – Thechinlungnews\nTop 4 a kai mi Ester nih a rak chimh cia ning bantuk in a cungah a tlung, uar um tuk\nMyanmar Idol season 4 cu zoh a nuam chin chin lengmang, Top 5 pawl result show ah Chin mipi nih kan uar tuk mi le thazang an pek ngaih mi Esther cu Top 4 a kai, Top 5 result show kong hi Esther nih a rak chimh cang i, Result hi theih zawk zawk ka duh tuk cang, top 4 ka kai lai ti hi ka zumh, keimah ah zeihman tihnak a um lo tiah a rak chimh ning bantuk in Esther cu Top 4 a kai\nEsther cu top 4 a kai lai ti cu zum cia kha a si, a ruang cu.\nVun rel chal>>>>>>>>\nVideo hi thatein ngai law min chimh duh lo mi nih mah bantuk in Esther Mee peknak caah Sim card tampi a pek mi cu uar um tuk hringhran. Mah bantuk in thazang a vun pek khawh mi cu zeitluk in dah Esther caah a sunglawi lai. Video a zoh duh mi caah… https://www.facebook.com/103637441021098/videos/575441879688577/?t=0\nMyanmar Idol Season 4 Top 5 tiang ai zuam cuahmah lio mi, Nunak muidawh Estheri Dawt Chin Sung Fans nih bia tak te tan lak chuah a cu ve cang tiin Letpanchaung Bazar kam bak i mi an hlung nak cem bak ah An Vote thluahmah ko cang hih Esther cu, Letpanchaung hi uar an rak um cingcing ko.\nTu zaan cu Myanmar Idol Season 4 Top 5 Result Shaw a si cang lai caah, tiin bia tak tein Esther caah Vote an pek in ttan lak chuah a cu cang ko tiah Esther a fans pawl an um sawhsawh kho ti loh, Tuzaan Bottom 3 rim cu Esther nih a hnim ti lai loh ti cu fiang tein hmuh khawh a si cang ko hih.\nBe the first to comment on "Top 4 a kai mi Ester nih a rak chimh cia ning bantuk in a cungah a tlung, uar um tuk"


Breaking News:SAC ralhrang nih minung pa5 an thah than hna. – Lai Lungrawn Post\nRalhrang Nih Mino Tlaih Dingin An Dawi Hna,Inncung Inn An Tla,Panga An Nunnak Liam Yangon ah ralhrang phu nih tlaih ding in dawimi mino minung 5 cu inn cung in an tlak caah an nunnak a liam, minung 2 cu fakngai in an tukvelh hna hnu ah an tlaih hna.\nYangon Butathawng(ဗိုလ္တေထာင္)no.44 lam ah ralhrang phu hna nih inndal(တိုက္ခန္း) pakhat an luhhnawh hna j mino minung 5 cu inncung in an tlak caah an nunnak a liam, minung pahnih tlaihkhih an ton nak kong cu no.44 ah a thu dir mi hna le an ruak a fimtawl tu mi bawmchantu phu in rian ngeitu nih an chim.\nNihin chunhnu ah ralhrang phu hna nih lam no.44 lei cu an luhhnawh hna i,minung 5 cu an nunnak a liam, minung 2 cu tlaihkhih an tong tiah theih a si.\n“Ralhrang phu hna nih an luhhnawh hna caah mino hna cu inn cung lei ah an zaam i an tlak nak hi a si,minung 5 cu an tlak le cangka an nunnak a liam colh.Mibawmchan tu phu hna nih an ruak cu an kal pi,minung 2 cu ralhrang nih an velh hna hnu ah an tlaih hna, an lu an khuh hna i an kal pi hna, an velh lio hna cu ka hmuh ” tiah mithmu tu pakhat nih a chim the chin post.\nThawngchia taktak ralhrang nih mipi sin ah thawngchia taktak an thanh cang


China le Russia fonh in US doh le ralchanh an thawk. – The Cherry Par\nChina le Russia fonh in US doh le ralchanh an thawk.\nNai hrawng vawlei pi ramkhel thlihran ah tthotho thlichiah a hrang sual lai maw? Vawlei raldai a zual chin kho men.\nTuzing North Korea Kim Jung-Un nih Japan rili kap ah hriampi (dungpian – ballistic missiles pa 2 a kah. China rili Yellow Sea ah non-ballistic missiles pahnih a test hnu, ni hnihthum ah a si. UN Security Council biakhiahnak ah North Korea hi missile test nak nawl phihmi ram a si. Hi thil a cangmi hi nai hrawng March thla chung ah Quad tonnak, US-China tonnak, Russia-China tonnak le Xi le Kim biacah hnu ah raldai hi tih a nung chinchin in a lang.\nMarch 12 ni ah Quad timi US, India, Japan le Australia ramli tonnak a ngei. An i ton hnawh channak cu China a thawngnak le vawlei pi a himnak caah China hrocernak le tlerhnak ruang bik ah hi Bu hi an i tonnak a si. (Quad hi 2007 ah an hlawt hnu ah atu bantuk a rak thawh than hi a si). Hi tonnak in thawng an thanhmi cu ruahnak bantuk si lo in Covid khamhnak si sernak, a thangcho thluamah mi IT (technology) ah ttantinak le vawlei khuati (climate) thlennak thumhnak lawng thawng an thanh. China a thawngnak le a hrocernak teinak ah an i tonmi a si. Hi ti China ralkap tlerhkhonnak hi nai ah South Asia, South China rili le East China rili pawl China nih a cuhnak nih a langhter pinah sipuazi lei le IT lei a thangchonak nih vawlei himnak a tlerh ti a si.\nMarch 16 ah US-Japan foreign ministers le defence ministers pawl tonnak an tuah i “A hrangmi China a ziaza” chalh le hmaitonh khawhnak lam kawl kha a si. Cu hnu ah Mar 19 ah Alaska ah US-China tonnak an ngei i an bia pawl a hrokual pin ah zei eibar chuah hnatlaknak zeihmanh a um pin ah ngiar an i thawk veve. Cun March 22 ah China le Russia Foreign ministers tonnak an ngei hnu ah US-Russia pehtlaihnak (dead end) a dih. US nih Putin kha na kan tuahto bang na tuar lai tiah “pay a price” tiah a ti. China le Russia cu i niahniam chin ding le i hawikom pehtlaihnak fek ser an thawk.\nChina le Russia fonh in US doh le ralchanh an thawk. US i hrawktu a sining a timh tuahnak (destructive nature of US’s intentions) dohti ding ah tiah bia an thanh. Hi power pahnih bochan in Kim Jung-Un nih Biden tlerh hram a thawk caah Japan rili ah hriampi a kah tinak a si men lai.\nMarch 22 ah North Korea ambassador le China CCCP party i Song Toa an i tonnak ah Chinese President Xi Jinping nih Korea vawlei fonghlei (Peninsula) nan himnak ah rian ka tuan lai a ti ve bantuk in Kim zong nih Xi kha kan i dawtnak le kan i pehtlaihnak kan lungthawhnak kan thawngter lai tiah a ti hnu ah atu bantuk in North Korea nih Japan rili ah missiles pa 2 a kahnak a si. Japan zong an lau ngai. China le Russia nih US an challenge. Biden ngiar aa thawk cang. Biden nih zeitin dah a let te hna lai?\nCun US le China hi technology lei zuamnak a zual chinchin caah technology war(ral) a chuah zau lai. Vawlei raldai a zual lai. Hi an cawlcaanghnak pawl zoh ah nihin kan dir hmun hi Vawleipi Ralthumnak World World III hi hlan bantuk donak siloin IT ral, bio weapon, zawtnak rai, sipuazi ral, psy war le a dang dohnak a phunphun hmanh in vawlei ralpi a chuah kho men (pumpak ruahnak). Credit: Dr. Sui Hingz\n← Hakha um Mipi I Ralrin nak le Ralkap Teinak Lam\nRalkap nih mipi an tuahto mi kong ah dothlatnak committee thiahnak le tuanvo peknak →


Nangmah Taktak Hi Naa Hngal Cang Maw? Tha Tein Rak Ruat Ve Tuah – Chin World News Evening\nRam pakhat a ṭhanchonak caah a biapi bik mi cu ram mipi hna thinlungput kha a si. Rianṭuannak bu tampi hna zong nih teinak taktak an hmuh khawh nakding ah thinlungput ṭha a ngei mi rianṭuantu tampi an herh hna. A lenglei i midang nih an kan hmuh mi kan pum muisa le kanmah nih thlalang chung i kan i hmuh mi muisam hi kanmah taktak kan si lo. Biaknak lei in kan chim ahcun kan i hmuh khawh mi kan pum ruang cu Pathian nih kan thlarau umnak caah a kan hlanh mi thilri men a si. Kanmah taktak cu kan chung muru ah a um mi kan thinlung kha a si.\nCu caah luatnak le zalennak hmuh kan timi zong hi kan thinlung a funtu thil kan taksa pum nih a tinco hlan ah, kan thinlung nih khamhnak, luatnak le zalennak a tinco hmasat a herh. Cu kan thinlung nih zalennak a hmuh hnu ah kan taksa pum, kan nunnak zong nih zalennak a hmu kho ve lai. Thinlung zalennak le luatnak hmuh hmasat loin taksa pum nih zalennak le luatnak taktak a hmu kho lo. Zeicatiah keimah taktak le nangmah taktak cu kan chungah a um mi kha a si. Hi kan taksa pum hi a si lo.\nMinung kan nun lio ah kan min te in kan i au. “Kawi Van sinah ka kal ta lai. Kawi Van ka va thlah ta lai”, tiah kan chim. Sihmanhsehlaw kan thih tikah kan min le kan taksa pum cu kan ṭhen cang hna. “Kawi Van ruak kan thlah lai. Kawi Van ruak kan put”, tiah kan ti. Zeicatiah cu taksa pum cu Kawi Van a si ti lo. Kawi Van i a ruak a si cang. Kawi Van thinlungput le khuaruahkhawhnak le thlarau cu cu Kawi Van pum chungah a um ti lo tikah “Ruak” tiah kan ti. Na hmai na hawipa a dir. A min ah Kawi Van ti ṭhan kho usih. Kawi Van cu na kut in tawng tuah in ti hna seh law, Kawi Van cu na tawng kho lai lo. Na tong mi cu Kawi Van i a lu, a kut, a pum hna kha an si lai. Chim duh mi cu kan pum cu Pathian hlanh mi menmen a si. Kanmah taktak cu kan thinlungput te kha a si.\nHarvard University ah a kai mi William James nih, “Keimah ka chan ah thil thar phun dang ka hmuh mi cu mino tampi nih an thinlungput an thlennak in an nunnak muisam an thlen mi hi a si”, tiah a chim. Minung kan nunnak ah kan ngeih mi thinlungput cu kan nunnak muisam sersiamtu a si. Minung kan i dawhnak taktak le kan man ngeihnak taktak zong hi lenglei mit hmuh mi dawhnak, thilri ah si loin kan thinlung chung i a um mi thinlungput ah a si deuh tawn.\nThil pakhatkhat kan fun tikah zeitluk aa dawh mi thil in dah kan fun timi nakin a chungah zeithil dah kan senh timi kha a biapi deuh tawn. Man a ngei deuh mi cu a funtu thilri nakin fun mi thilri kha a si tawn. Cun man a ngei mi kan fun mi thil nih cun a funtu thil zong kha man a ngeihter chih tawn. Zeibantuk taksa vun dawh, pumruang ṭha kan va ngeih ko zongah chunglei a um mi kan thinlung ah aa dawh lomi kan si ahcun zeihmanh a ṭhathnemnak a um hlei hnga lo. Cu he ralkah in, minak te, mihme te, muichia te hei si ko hmanh usih law, kanmah taktak a si mi kan chung muru ah aa dawh mi thinlungput ṭha a um ahcun a funtu kan taksa pum zong man a ngei mi, aa dawh mi le a sunglawi mi a si ko lai. Rinpipost\nNa Man Ngeihnak A Thei Mi Caah Na Sunglawi Peng Ko


Breaking News: Tedim Ah Covid-19 Ngeimi An Hmuh Ṭhan – Chin World News Evening\nUpdate News. Tedim ah zawtnak ngei minung pakhat aa chap than caah Tedim siizung ah minung 5 an um cang. Cun Kalay ah minung 4 sin ah an hmuh chap than hna caah minung 6 an si cang. Kawl ram chungah Zawtnak ngei minung 117 an phan cang\nCovid-19 zawtnak Tedim ah minung pakhat le Kalaymyo ah minung 4 an i chap. Kawlram cozah Ministry of Health and Sports nih April 20, 2020 zanlei sml 8:00 thawngthanhnak a tuahmi ah Covid-19 in zawmi mithar 6 an um. Cu chung ah minung 3 cu Kalaymyo in an si i, pakhat cu Tedim in le a dang pakhat cu Shan ramkulh in a si.\nNihin tiang Kawlram ah Covid-19 in zawmi dihlak minung 117 an um cang. An hmuh tharmi ah Tedim in kum 65 (pa) le Kalaymyo in Kum 52, kum 19, kum 17 pa pathum le kum 10 nu pakhat an si. Shan ah an hmuhmi cu kum 29 pa a si. The Chinland Post\nThawngpang dang rak rel chih: Paletwa Peng kahdohnak ruang ah hliam a tuar mi minung pali sii-inn in, an chuak cang. Pathian dawtnak thawng in Bomh puahnak le meithal kuanfang hliam a tuar i, caan sau pi sii-inn ah thlopbul in a ummi Paletwa kan unau hna tuzing sii-inn in an chuak cang.A nu le pa, a unau an paruk ning in a thi mi Mg Ingka Aung kum 13 te cu sii-inn ah piah than ding a si ca ah Mindat i Salai Mang Hung te inn ah umter chung a si.\nSianginn a kai khawh nakhnga hi kanmah Chinmi hna nih kan tawlrel piak awk an si. Zeitindek khua rak khang cio hna usih law. Sii-inn in a chuak kho rih lomi minung pahnih an um rih. Hi hna ca zong ah biatak tein thla rak campiak ko rih hna usih.\n“Paletwa ralzaam minung 3700 leng ca ah facang tun 700 leng a phor mi motor pahra cu Paletwa khuapi an phak lai Paletwa, Sami le Rakhine ram Couh-daaw (ကျောက်တော်) lam aa ton nak Nga Bui khua pawng ah AA nih an kah hna,” tiah Sami khuasa Saya Jolly Aung sin in theih a si. Motor rawk le minung aa hliam mi, facang an chuh mi cu a um lo tiah theih a si. Bawmhnak pek ding facang a phur mi pawl Paletwa zong lut kho lo Sami zong kir kho loin lam ah an hren hna. Salai Tluangte


USA cu a buai tak tak cang, A thimi 91 an phan cang i, zawtnak a ngeih mi cu an tam tuk ko hrinhrang – Thechinlungnews\nUSA cu a buai tak tak cang, A thimi 91 an phan cang i, zawtnak a ngeih mi cu an tam tuk ko hrinhrang\nI ralrin a herh tak tak cang, vawlei ram tthawngbik USA zong a buai chin lengmang. Atulio zawtnak ttih nung ngai mi ruangah USA zong a buai tuk ve cang i, Atu tiang a thimi cu minung 91 an phan cang i, mah zawtnak a ngeih mi hna hi minung 5100 bak an si cang.WHO nih mah zawtnak hi pandemic tia phuan hnuah USA ah sianginn tampi, bawlung chui le thil dang dang pawl hna cu khar dih a si cang i, mah lawng si loin US economic cu a tla thluamah i, Dow cu kum 1987 hnuah a hniam bik caan a phan.\nMah bantuk in a thimi le zawtnak a ngeih mi an tam chin lengmang cang caah US Congressional hruaitu pawl nih a rangnak in rian an ttuan khawhnak caah le mah zawtnak hi an khamh khawhnak caah US dollar 50 Billion cu Emergency caah hman ding in House ah an pawm cang.\nAtu hi USA state tampi ah State of emergency phuan a si cang i, Washington, Florida, California le New jersey ah cun mipi cu ralrin tein um ding in cozah nih theihterhnak a tuah cang. Mah zawtnak ruangah vawlei a buai tuk cang. USATODAY\nBe the first to comment on "USA cu a buai tak tak cang, A thimi 91 an phan cang i, zawtnak a ngeih mi cu an tam tuk ko hrinhrang"


WFP nih Kawlram chung hartong minung 2 million eiawk bawmh a timh - THE CHIN EXPRESS\nWFP nih Kawlram chung hartong minung 2 million eiawk bawmh a timh\nMyanmar ram ah February 1 ah ralkap nih uknak a lak thok in harnak a tongmi khuapi tampi lakah a zaammi tambik an umnak hmun pawl ah eiawk kan bawmh hna lai, tiah World Food Programme (WFP) nih April 22 ah a thanh.\nRawltam i khah loin um lio ah Myanmar ram chung buainak ruangah dineiawk ngei lomi minung 2 million cu dineiawk kan bawmh hna lai tiah WFP nih a ti.\nYangon le pawngkam khua ah a ummi mipi pawl cu caan tling tein rawl an ei lo, vitamin aa telmi tirawl an ei khawh lo pinah ei awk caah leiba he an i ciah. Rian ngei loin an um i tangka hmuhnak an ngei lo tiah WFP nih a ti.\nCu ruangah, WFP nih Yangon ramtthen chung um peng 10 ah eiawk kan bawmh hna lai i thil sining zoh chih in a herh ahcun ral ruangah a zaammi pawl zong kan bawmh te hna lai a ti.\nWFP nih thilman a tuak ning ah Myanmar ram pumpi ah January thla thokin facang man 5%, February thla thokin chiti man 18% a kai a ti. Cun, datsi man zong 30% hrawng a kai a ti fawn.\nCu ruangah, WFP nih bawmhnak pek kan timhmi hna hi minung 1 million in 3 million leng tiang zong an phanh khawh caah US$106 million hlut dingin mibawmtu pawl sinah nawlnak zong a tuah.


Banhla Hawng Hmangin Arsik Tlau Ter Hna Usih – Lai Holh News\nBy ronaldaung on April 29, 2019\nBanhla eidih in a hawng kha hlawnh ding asi lo. Bacteria hrik, a tlormi, Cun cells a thimi pawl nih thlan a chuahnak kua kha an phih caah arsik hi an chuak tawn.\nCu pinah hormone aa thlen ruangah, vitamin det bau ruangah le khuaruah tuk tbk ruangah hin arsik hi an rak chuak kho ve. Cu tikah i ttamhmawihnak thilri nih le an man a fak, cun sautuk te hman tikah det he aa tteh lo tbk zong a hung chuak kho tthiamtthiam. Arsi damnak le hmaivun tthatnak dingah kokek sii te hman khawh asi ve ko.\nNa hmai thiang tein iphiah hmasa. Cun towel in thiang tein naa hnawh lai. Cu hnu cun banhla hawng khan na hmai kha na hnur lai. Minute (10-20) tiang na tuah lai. Cu hnu cun na hmai naa phiah tthan lai.\n2. Banhla Hawng Le Soda\nSoda ahhin hmai thlan chuahnak kua i a thurhnawm mi thenhkhawhnak a nei. Banhla hawng i a nal pawl kha ziat hna. Cun mah na ziahmi darkeu khat le soda darkeu 1/2 kha ti tlawmpal te he cawh chih hna. Mah na cawhmi kha na hmai ah i thuh. Minute (2) chung hrawng a rauh hnu in na hmai naa phiah tthan lai. Cu hnucun na duhmi Lotion poh naa thuh tthan khawh.\n3. Banhla Hawng Le Reite Phun\nReite phun nihhin arsik chuahter tu bacteria hrik pawl kha a thah khawh ve hna. Cu tikah banhla hawng i a nal le reite phun a haang kha chawh hna law na hmai ah naa thuh lai. Minute (15) hrawngin na hngah lai i cu hnucun tilum in na hmai naa phiah lai. Nifatin tein tuahpiak khawh asi.\nBanhla hawng a nal darkeu (1) le khuahliti darkeu 1/2 kha cawh hna law na hmai ah naa thuh lai. Minute (15) hrawngin na hngah ve lai i cu hnucun tilum in na hmai naa phiah ve lai. Nifatin tein tuah khawh asi ve.


Innchungkhar i pehtlaihnak ah buainak a chuah ter tu kan palhnak hna – Vaurawng\nInnchungkhar i pehtlaihnak ah buainak a chuah ter tu kan palhnak hna\nPosted By: vaurawng.com August 9, 2019\nInnchungkhar timi cu chungkhar minung pakhat kan sinak ah dawtnak kan hmuhnak, a kan cohlang hmasa tu sinak le a kan bawm hmasa tu si awk a si . Asinain innchungkhar ah mah zawn te hi kan theih lo kar ah pakhat le khat karlak ah lungtha lonak le ngaihchiatnak a chuah ter tu an si .\nAn kong ah i caih, zeirel loin umnak\nMidang , kan theih lomi cung ahcun an theih hngan ah kan hmang tuk lo . Asinain kan chungkhar pei an si cu tiin duh tipoh in bia chim hnawh , zei rel loin um hnawh le an hmai ah zei bia poh chim len ahcun kan chungkhar si ve mi pakhat khat nih khan zeitindah a rak ruah ve ti kha hngalh peng ding a si . Innchungkhar pakhat sinak ah upatnak um lo le an kong ah i thlak lengmang ahcun i dawtnak a zor khomi a si .\nI hlen nak le zumh lonak\nChungkhar chung ah pakhat le khat i zumhnak um lo le hlennak in a um ahcun chungkhar i dawtnak cu zeitikhmanh ah a fek kho ti lai lo .\nAn chiatnak kong caih\nChungkhar pakhat khat chiatnak kong kha mi sin chim ahcun a phi chuak cu chungkhar buainak a chuak ko.\nNgaihthiam halnak um lo, ngaihthiam khawh ve lo\nNgaihthiamnak le ngaihthiam halnak hi innchungkhar i dawtnak ah a fek bik le dawtnak a cat lonak ding ah a tlai tu a si . Hohmanh kan tling cio lo caah pakhat harnak le kan ruahnak le kan pom ning a dang cio lai . Mah zawn ahcun ngaihthiam nak le theihthiamnak a um lo bantuk in zeidah a palh , zeidah a hman ti kan theih hnu zong ah ngaihthiam hal kan hmang lomi ziaza nih innchungkhar pehtlaihnak ah sau a nguh lo i hmailei ca zong ah a tha lo mi a si .\nBe the first to comment on "Innchungkhar i pehtlaihnak ah buainak a chuah ter tu kan palhnak hna"\nKawlram Htet Htet Moe Oo thar tin auh mi Phyu Phyu Htwe ,teinak ahmuh ning hi amak tuk ….\nActress May Kabyar nih an inn dawh tuk cu alangh ter ..\nA pum aphir mi nu hna cu sianginn cachim pa nih nupi ah athit hna ,an sining achim mi …\nActor Kyaw Hein le atupa Actor Dwe thih ni cu akhat ,,,hi kongah an chim mi…


US Ralkap Bawi “Special Operation Commander” William McRaven nih US ram a hmuh ning a chim mi cu a tha kho taktak. – Thechinlungnews\nUS Ralkap Bawi “Special Operation Commander” William McRaven nih US ram a hmuh ning a chim mi cu a tha kho taktak.\nUS ralkapbu bawi Osama bin Landen thah lio zong ah bochan ngai mi le 2011 lio ah US ralkapbu bawi Special Operation Commander a rak tuan mi William McRaven nih kei cu Joe Biden vote ka pek lai a ruang cu US ram ah miphun thleidannak a um ruang ahhin US nih harsatnak an tawn hi a si, mah ramchung lila ah remlonak hi ramdang he i hmuh thiam lo nakkin tih a nung deuh mi a si, US ram chung remlonak ruang ah a nunnak asung mi an tam tuk cang tiah tuzarh Monday ni ahkhan a chim.\nA chim rih mi cu Joe Biden a tuan ahcun US ram khua le ti a si ning a thleng lai i caah mipi nih nuam deuh le hnangam deuh in khua kan sa kho lai tiah Biden cu US President caah a that ning a chim lio ah President Trump kong cu Voikhat hmanh a chim lo.\nMcRaven nih a Twitter ah tial rih mi cu Black Lives Matter pawl le Dreamers pawl zong nih rammi sinak citizenship hi an Phu tawk a si ve ko , ka ram a damnak ding ahcun kan thleidan ngai mi hna hehin remnak ser in thleidannak um loin kan um ahcun US ram ram a hlawh a tlinnak pakhat a si tiah a chim. Source Daily Mail.com\nBe the first to comment on "US Ralkap Bawi “Special Operation Commander” William McRaven nih US ram a hmuh ning a chim mi cu a tha kho taktak."


THAWNGPANG CHIA TAKTAK SI CANG DONALD TRUMP CAAH THIMNAK ADONH KHO – The Chinlung Post\nSeptember 28, 2020 admin World News 0\nDonald Trump kong cu khuaruahhar in an vun langhter tthan cang. The New York Times nih atimi cu Donald Trump nih kum 2016 in kum 2018 chungah Income tax hi 750 lawng apek. Cun kum 18 chungah voi 11 ngunkhuai ape lo tiah an langhter. Hi konghe pehtlaiin Document kan langhter lo. Aruang cu kan bia laknak kilven ahauh caah kan langhter lo tiah an chim chih.\nHi konghe pehtlaiin US President Donald Trump nih White House ah reporters hna sin ah fianternak atuah ve. Atimi cu New York Times cabia hi lih hrokhrawl anmah nih an phuahchommi asi. Ngunkhuai hi tampi ka pek, IRS timi Internal Revenue Service hna nih thil an dottlet i, ning cangloin an ka tuahmi asi. Ngunkhuai ka pek ning hi a rauhhlan ah thanh colh asi i, biatak tein zohfelnak an tuahmi asi.\nNew York Times nih hin aliamcia kumli an tuanbia ttial mi kha an pehzulh mi asi tiah Trump nih ati ve. Tutan ah Trump kong an vun langhter mi nih hin a dirhmun a hrawh ngai lai tiah an zumh cang i, Democrats pawl zong an lung tho ngai cang ti asi. Hi konghe pehtlaiin New York Times nih thanhnak an tuahmi hi Presidential Campaigner caah cun lawmh awk ngaingai asi.\nHi thil hi tuanbia hramthok cu asi i, adang zong a ralaimi zarh hnih zarh thum ahcun a rak lang tthan ko lai. Donald Trump hi mipi ruahnak siseh ramkulh ruahnak le adang dirhmun Poll zoh tikah teinak a hmu lai lo ti hi aa theih cang i, alungre athei cang. New York State nawlngeitu hna sin ah cun a nunchung hnangamte in a um khawhnak dingah ngeih thiam a hal hna ahau lai tiah MSNBC This Week nih alanghter.\nHi bantuk in Donald Trump ngunkhuai pekning cang ahman loning in an tuahmi hi biadik asi lo. Trump nih hin chawlehnak atuahmi Golf Course Resort siseh Hotel le Trump Towers etc.. vialte hi ngunkhuai apekning cang langhter aduh ballo tiah Trump sihni Alan Garten nih a chim ve. Trump nih ngunkhuai apek lomi hi thilttha asi lo. Biadik a langhnak dingah cun Trump hi House ah a um lo a hau tiah Stand Up America hruaitu lultai Ryan Thomas nih a chim ve.\nHi konghe pehtlaiin aliamcia US president tthing Goerge W Bush le Barack Obama nih khan income tax hi tingkhat an rak pek tiah an langhter. Asinain Trump nih cun 750 lawng apek tiah an chim. Hi thawngpang cungah Trump dirkamh tu hna nih cun a ralaimi September ni 29 ah Trump le Joe Biden debate atuah ding an si i, cucaah lih in bia an langhter mi asi ko tiah an ti ve.


Mei nih apum 95% a kangh cang ko nain model rian tuan a duh mi tlangvaal pa - channelnews.us\nMicheu nih cun aa tinh mi asang bak,a si kho lai lo tiah kan ti khawh men nain ,annih nih aa tinh mi hi cu amah ca lawng a rak si lo.Vawlei cung ah hin mei kangh in siseh , acid toih in siseh kan mui rawk dih lak in akan tuah tu thil tam pi an um. Cu caah hi tlangvaal pa te aa tinh mi cu amah bantuk asi mi , mitam pi nih an mui hi ningzah pi lo ding raltha ten an um khawh nak ding caah hi khuaruah nak a ngeih mi hi asi.\nAmah hi Johnny Quinn asi i Millington khua ah aum mi asi. Atu hi model a cawng cuahmah lio asi. Kum 4 arak si lio ah mei nih hin arak kangh mi asi i,apum hi voi 80 an remh hnu ah mah mui hi angei . Arawk dih cik cek ,zoh awk tha lo in arawk. Mah pa te nih cun” ka mui hi khuachia mui bak asi, hawi kom ngei ding zong kasi lo,a ka hmu mi paoh nih akan tih, an mah he kei cu hawi kom si ding kaa tlak lo ” tiah arak ruah .\nNain atu ah cun mah ka mui pi nifa te thla lang i zoh i lung rawh len nak in cun ka caah thazaang lak nak ah le midang caah san tlai mi bomh nak asi khawh nak hnga tiah hi model tuan hi aa tim mi tlangvaal no te asi. Mah le Mah zumh nak nih hin zei tluk in dah kannun nak ah san atlaih ti hi akan cawn piak tu asi.\nJava le Bali ah lii aa hnin i minung 3 an thi hoi


Hlasa David Lai nih CDF-Mara ca ah tangka ting 59MMK (INR 251,000) bawmhnak a pek hna – FIAKFAIROCK\nHlasa David Lai nih CDF-Mara ca ah tangka ting 59MMK (INR 251,000) bawmhnak a pek hna\nUar a um kho tuk e aw kan lai hlasak thiam le minthang a si mi nih Ram le miphun caah pum pek bak in le ngeihchiah chawva tiang bak in van pek hi cu a sunglawi tuk e. Hlasa David Lai nih CDF-Mara ca ah tangka ting 59MMK (INR 251,000) bawmhnak a pek hna. Credit : The Chin Journal\nthawngpang dang relchap : Gangaw-Kalay Karlak Htay Hlaw Khua Cu Ralhrang Nih Mei In An Khangh\nSagaing ramthen le Magway ramthen ramri ah nifatin in ralhrang le mipi vengtu ralkap kahdohnak a um peng. Ralhrang nih khuakhat hnu khuakhat in mei an khangh. Nai teah Gangaw-Kalay karlak ah a ummi Thar Lin, Min Thar, Namkha khua i inn 80 renglo hna cu ralhrang nih mei in an khangh i khuami 20 leng an thah cang hna.\n“Kahdohnak ruangah Kalaymyo le Gangaw karlak ah mawtaw in umkal hlah u tiah PDF Kalay nih kan thanh lengmang cang. Tuzing in Gangaw peng Namkha le Htay Hlaw khua karlak ah PDF le ralhrang kahdohnak fak ngai in a um. Ralhrang nih umkalnak ah mawtaw sawhsawh an hman lengmang. Cucaah Kalaymyo in Gangaw lei ah zei bantuk mawtaw hmanh kal hlah u tiah ralrin kan in pek than hna. Mawtaw a kalmi cu zei bantuk an si zongah kan kah hna ko hna lai, ti kha hlankan in kan in theihter hna”. Credit : The Chin Post\n← Matupi SAC Ralhrang 2 sin in COVID-19 Zawtnak an Hmuh\nBawipa Na Tha Tuk Hringhran E : CNA le CDF Thantlang Nih Hi Vialte Ralhramg Hriamnam An Lak Khawh →


HI CABIA CU KEIMAH AI TIMI LAWNG NIH COMMENT TUAH DING MI ASI – The Chinlung Post\nHI CABIA CU KEIMAH AI TIMI LAWNG NIH COMMENT TUAH DING MI ASI\nKawlram Budget Le Chinram Tthanchonak:Kawlram Phunghrampi section 11 a bantuk in ramkomh President nih Financial Commission (rampi phaisa tawlreltu bu) a ser i, upa 21 an si. Ramkomh President cu lutlai (chairman) a si i, Vice President pahnih hna cu Vice Chairman an si. Union Minister for Planning and Finance cu secretary (chungṭuan) a si. Union Attorney-General in minung pahnih, State le Reginal Division (14) in Chief Ministry hna le Chairman of Nay Pyi Taw Council hna hi member an si.\nChinram ṭhancho nakding ah ṭuan khawhnak le phaisa pek khawhnak cu a kut chungah a hung um. Vice President nih Chinram caah ṭuan a duhmi vialte cu kum 4 fai chungah tampi a ṭuanchuah. Chinram caah 2016 in 2021 tiang budget- phaisa a pekmi cu MKK 864 billion a si. 2011 in 2016 tiangah Chinram caah pekmi budget cu MMK 350 billion lawng a rak si. Pu Henry Van Ṭhio Vice President a ṭuan ruangah Chinram budget 146% a kai (146% rori).\nChinram budget cu ramkomh le ramṭhen dang hna nakin percent (%) in a kai tam bik a hung si.Chinram caah a biapi ngai in aa hmaithlakmi pakhat cu fimcawnnak hi a si. Fimcawnnak (Education) Pu Henry Van Thio a ramkhel tlangau panga lakah fimcawnnak (education) hi biapi ngai in ai telmi a si. Hi kong he pehtlai in a chim pengmi cu Nelson Mandela bia hi a si; “Vawleipi thlen nakding caah na hman khawhmi a ṭha bik le a hriam bikmi hriamnam cu fimnak a si,” ti a si.\nChinmi nih hin fimnak ṭanh hna usih. Fimnak cacawn hi biapi ah chia hna usih law thazaang pe hna usih. Kan ram ahhin kan mino hna fimnak an cawn khawh nakding ah sianghleirun (university) tiang um khawhnak kan zuam lai, ti hi a bia meilah bantuk in a chim, ai seh chih zungzal. Cucaah fimcawnak he pehtlai in zei hna dah a ṭuanchuah kan zoh tuah lai:\nPakhatnak ah Hakha University: Hakha College an rak thawk ah College he ai tlakmi innlo zong a rak um lo. Amah Pu Henry Van Ṭhio tawlrelpinak thawng in University tiang pek a si. Education Ministry an phung ning ah cun College in Degree College ah, cun University ah, tiin a dotdot in kaiter ding a si. A dotdot in hngah ahcun University pek ding cu caan sau a rau rih ding a si. Asinain, Chinram caah a herh tuk a ti caah University an pek colhnak hi a si.\nHi University ahhin Library zong nganpi um seh ti a si i cauk zong a phan thluahmah cang. E-Library tiang in a um lai. University dang compound chungah a um bal rih lomi UCF chapel (Khrihfa pumhnak hmun) zong Hakha University compound chungah sak cuahmah a si. Pahnihnak ah Mindat College. Thlanglei Chinram nih an herh tukmi Mindat College zong sak thawk a si cang. Caan rau loin University pek ding zong a timhtuah.\nPathumnak ah Hakha Education College: Pu Henry Van Ṭhio tawlrelnak thawng in Hakha Education College hi thawk le hman khawh a hung si. August 12, 2016 ah Myanmar Times nih a ṭial ning ah cun U Thein Sein term lio ah rak timhtuahmi a si ko nain tlamtlinh nakding budget an rak pe kho lo, a ti. Palinak ah Government Technical High School ( GTHS): (GTHS, Thantlang cu innlo (building) an sak liopi a si. 2020-21 cacawn kum in cawn hram an thawk lai. GTHS caah tlamtling in budget pek a si cang. Panganak ah Hakha Sport And Physical Science Training School: Hi sianginn zong hi sak dih a si cang. Kawlram chung ah hi bantuk sianginn hi panga-ruk te lawng a um rih. A cheukhat ram ah cun Education Ministry tangah a um i, a cheukhat ram ah cun Health department tangah a um.\nParuknak ah Chinram Khuakip Siangin Le Saya/sayamah Te: Chinram khua tampi ah sianginn saknak budget (phaisa) tampi pek a si. Saya/ Sayamah te zong tampi chap le pek a si. Hi pinah, Chin State khuapi kip ah Education Institution, College le a dangdang ṭhanchonak sianginn ti bantuk chiah dih ding zong a timhtuah cuahmah. Chinram ah College le University cu a min lawng in kan rak theih tawn. Atu ah cun College le University tiang in kan hun ngei kho cang, mithmuh kuttawngh a si. Fimnak nih kan chinram cu a ceuter lai i, a tthawnter lai i, angan a damter lai ti cu Chinmi zapi nih cohlanmi a si. Fimnak a duhmi kan chinmi kan dihlak caah lawmhnak a tam hringhran. Credit: CCNC\nThanTlang Peng Surngen Khua Buainak Ah Minung Pahnih Sizung Phanmi An Um Khua Bawipa Report A Tong\nFIANTERNAK TUAH KA DUH, SURNGEN KHUA BAWI PU CHAN HRE


China a sual ning hi cu a zual tuk cang. Coronavirus a rak chuaknak a chimtuk kha a zam i an kawl lio\nChina nih Coronavirus hlethlainak tuah a duh lo ning cu WHO nih fiang tein a chim cang i, mah kong hi fiangtein kan ttial cang. China thil tuah mi le vawlei cung ramkip lih a chim ning le thil a thup ning vialte cu ram panga mithiam pawl nih an phuanpiaknak kong zong fiang tein kan ttial cang. Atu cu mah zawtnak Wuhan Lab in a thawk tiah a chimtu Chinese virologist kong a si lai\nAmah hi five eyes ti mi, US, Canada, UK, Australia le New Zealand, vawlei ram panga intelligence pawl nih China lih a chim mi le thil a thupmi a petu kha a si. Chinese Virologist, Shi Zhengli, renowned reasearcher of bat coronavirus, Wuhan Institute of virology (WIV) central China in a thawk tiah a rak chim tu le Covid-19 document vialte cu ramdang sin ah a petu a si tiah an ti mi kha a si.\nUnites State Embassy, Paris sin ah, mah coronavirus kong (document) tampi a pe tiah thei a si. Tu thawngpang ah cun Shi Zhengli le a chungkhar hna hi China chuatak in, United State Embassy, Paris ah an nih thup tiah thei a si. Mah kongah hin bia le hla a tam ngai caah atu cu zeihma thil fiangtein thei khawh asi lo, amah Shi zong nih mah panga nih an chim mi hi a dik lo tiah a chim ti thawng a um tthan cang i mah kong hi fiang tein thei khawh a si ri lo. Source-Mailonline\nRumours circulated online claimed Shi and her family had smuggled hundreds of confidential documents out of the country and were seeking refuge at the United States embassy in Paris\nBe the first to comment on "China a sual ning hi cu a zual tuk cang. Coronavirus a rak chuaknak a chimtuk kha a zam i an kawl lio"


Poibak hi:Hakha khua pi caah thawngpang chiah sicang ko – The Cherry Par\nPoibak hi:Hakha khua pi caah thawngpang chiah sicang ko\nOctober 6, 2019 admin Chin\nHakha Viewpoint le Myanmar Vice-president Pu Henry Van Thio Tower a lut mi hna nih ningcang loin le thurhnawn tuk in an lut, Zuu an ding, pakhat le pakhat an i sik, cun remhnak ding le chap nakding ah caah tangka zong a um lo. Cucaah Sipin nih License in an zuar.\nCu License a hmutu nih a tlaih lai i luh man hi an mah chim ning ah cun tangka 1000 siseh an ti nain tam tuk lai ka ti caah 500 Ks hrawng in siseh tibantuk in ruahnak ka pek hna.\nKan Laimi nih pangpar dum hna kan va luh tik ah man pek a hauhnak kong zong theih ve usih ti duhnak khi a si. Luh man a um cang lai tik ah a hngaktu zong an um lai. Cun ningcang tein a luh a si lai caah zeihmanh hnahnawhnak zong a um ti lai lo” tiah Chin ramkulh Sipin Director hlun Pu Thla Hre nih The Chinland Post ah a chim.\n“Hi luh man cu October 1 in a sinain tha tein le biatak tein van tawlrel tik cu thlakhat hnu hrawng a si te men lai. February thla ah Japan pawl an rak tlung lai i Japan Cherry kan cin lai. Myanmar Vice-president Pu Henry Van Thio zong nih a chimh cang hna. Cun thingkung cin mi pawl zong kan chap lai, Mei rawk mi zong kan remh lai. A dang dang tete zong remh ding um mi pawl zong kan remh lai tiah timh tuahnak kan ngei. Luh caan hi zing suimilam 6 in zaan suimilam 9 tiang a si” tiah a chim chap.\nPrevious Post:Aung Lan San sin in thawngpang thar pakhat lawmpi cio hna u si\nNext Post:A poi ko:Chin mi chung ah i thahnak faaktuk in a tlung\nVisit Today : 852\nVisit Yesterday : 4062\nCoronavirus hi vawlei cung tih nung ralpi a kham tu pakhat asi a ruang\nPu Lalngaih zuala chungkhar nih chin mi sa eiawk a ngei lo mi hna cu an satil thah piak in an khua mi vialte an pek dih hna\nThih Dar Khing:Moe Ko Oo le U Thein Soe Namte in an i sawh pakhat in dot nga in a thla\nEurope khuapi khuaci a mui ko mipi thinpang in an um\nThantlang khua ah zawtnak hri tha lo a chuak saram zong tamtuk an thih cang


Chinmi kan lungput i remh deuh hna si. – Hakha Cherry\nRamle miphun ca’h akan tuan piakmi hna cungah lawmh bia chimh thiam hi cawn pah kan hau. Lawmh bia chimh hi thluachuah hmuhnak zong asi. Cun zumtu asimi nih kan tuah awk zong asi.\nKum 2010 hlan ah kan ram zeitluk in dah achiat ticu nan theih ciomi asi. USDP chan in kan ram duhsah in thlen hram an rak thawk. Tampi an tuah khawh lo zongah kan ram caah an tuahmi cungah lawmhpi ding an si.NLD chan in alet in an vun tuan chinchin tik ah i lawmh chinchin ding kan si. Kan chinram ah aum ballomi Airport hna an vun kan tuah piak. Electric mei kan herh tukmi zong chunzan hman khawh dingin an kan tuah piak. An rian tuannak kong tampi ka chim lai lo.\nDr. Sasa amah pumpak zuamnak thawngin kan Chinram ah zeitluk indah thil thatha a kan tuah piak cu nan mit hmuh asi. Afimthiamnak in international level in thiamnak le ruahnak angeimi pa sal tha asi.\nDr. Henry Van Thio cu Chinmi nih kan chunmang hmanh ah kan manh ballomi Vice President a kan tuan piak khawh. Hiti atuan khawh ruangah Chinram ah budget khuaruahhar tak in a kan tuah piak hi kan lungfim kho rua lo hi mu.\nPung Hung Ngai, Salai Lian Luai anmah le tikhawh tawk in kan Chinram caah an kan tuah piakmi hi ziah lawmh bia chimh tal cu kan thiam lo. Minung hi atlingmi kan um lo. hibantuk ca hi na thial hlan ah nangmah kha tha tein i check ta law atha lai. Miphun le ram cah zeidah na tuah khawhmi a um bal cang.\nNangle kei hi Mi ca cu chimlo nangle innchungkhar hmanh a hruai kholomi kan si lio ah, mi thangchiatnak lawnghi cu ruat ti hlah si. Chinmi thanchonak a phittu hna kan si sual lai.Hi bantuk lungput hicu zum lotu le zei ruaram lomi hna nih an ruahmi le antuahmi rian asi.\nMP achuh ding pawl zong nih, zeihmanh na tuah khawh rih hlan hi cu mi kongchia ceih cu kan ngol piak rih uh. Nang kha teinak hmanh na hmu te lai maw? Na policy kongtu kha tam deuh in chimh khawhtu rak kan zuam piak deuh te uh. Mi kong na chim deuh nangmah kha minih na lungput an in theih deuh, na tla deuhdeuh ti kha rak i philh hlah uh law. Bawipa nih Chinmi kan caah thluachuahnak innkaa a kan on piak kaa lawng asi rih. Kan thluachuahnak lam apit sual lai zong hi khua tuaktan pah cang hna si.\nBawipa nih thimnak tluang tein kan hruai ko seh. Bawipa sin thlacamnak in kan miphun caah taang la cio hna si.Kan Miphun cah siaherhnak he.Credit– Moses T.Lian


Zualko: US Ah Coronavirus In Chinmi Minung Pahnih An Nunnak A Liam – Chin World News Evening\nUS Covid-19 Update: 04/17/2020. Tuchun tiangah US ah a thimi, minung 34705 an phan. Nizan ah minung 6125 an thi. A zawmi 644823 an phan. Nizan lawngah a zawmi minung 34939 an i chap cang. Nikhat hnu nikhat a zawmi an zor cang. Tutiang ah zawtnak a chek cangmi 3 million renglo an si cang. A dam thanmi 58024 an si. Nizan lawgah a dam thanmi minung 9314 an i chap ve. New York khua pakhat lawngah minung 16106 an thi cang. Nizan lawngah New York i a thimmi, 4520 an si. New York khua a thimi hi coronavirus in a thi lomi zong an rel chih hna tiah thawngpang a chuak len. US um Chin miphun chung in a thimi pahnih an um. Washington D.C Area ummi Tedim lei kan uanau pakhat le Michigan state Battle Creek ummi Falam lei kan unau an si.\nPresident Trump nih cozah le business pawl onnak nawl cu anmah le state cio nawl a pek hna. State Governor hna nih an duh ahcun phase one cu tuchun thawk in on khawh colh a si ko tiah a chim. Asinain state pakhat le pakhat ah zawtnak a faak deuhmi le a din deuhmi a um caah an on caan ikhah dawh a si lo. Asinain state pakhat le pakhat a neihniam mi pawl cu hmun khat ah on ti dawh an si. Hawi hlan bik ah a ong dingmi state cu 29 hrawng si dawh an si. Michigan, Ohio, Wisconsin, Minnesota, Illinois, Indiana le Kentucky hi hmun khat ah on an timh. New York, New Jersey, Connecticut, Pennsylvania, Delaware, Rhode Island le Massachusetts hi hmun khat teah on an timh ve.\nWhite house taskforce hna nih nizan press conference ah US ram pumpi on thannak dingah guideline an tuahmi vialte an thanh cang. US on thannak ah a herhmi recsource vialte cu federal cozah nih phase one, phase two le phase three tiah an then piak hna. Phase one hi cu a thlengmi tlawmpal te lawng a si. Phase Two le Phase Three hi a biapi ngaimi an hung si. Phase one ah minung 10 tiang i pumh khawh a si lai i, gyms pawl zong on khawh a si lai.\nNizan ah President Donald Trump le ramthangcho bik ram 7 teleconference meting an tuah i, US nih WHO bawmhnak a phihmi cu an lungtling. Tuluk cozah nih thuh nawhmi ngei lo tein coronavirus a thawnak finghlang tein a phuan a hau tiah an chim. Japan nih Tuluk ram i auto motors senak sehzung pawl cu Japan ram ah kan kirter hna lai tiah an ti. Japan nih kanmah ram teah kan herhmi kan chuahve a hau cang tiah an chim. Credit: Salai Lairamthang


Hakha ah thawngpang tha taktak thei a sicang hi – Lai Lungrawn Post\nHakha ah thawngpang tha taktak thei a sicang hi\nJuly 27, 2021 July 27, 2021 admin Thawngpang\nHakha Ah Covid In Minung 211 An Dam Cang Nihin July 26,Hakha siizung ah an zohkhenhmi Positive mizaw hna chung in minung 13 cu an dam than caah siizung in an tum ter cang hna.Nihin ni tiang a dam than mi dihlak 211 an si cang the chin post.\nThawngdang Mizoram Chung Ralzaam Kongah Pu Zoramthanga Nih India Home Minister A Nawl Mizoram Chief Minister nih Mizoram chung ralzam hna cu India cozah nih theihpi dingin Union Home Minister sinah a nawl,Nizaan July 24 ah khan India Home Minister Amit Shah le India North-east state chief minister hna tonbiaruahnak ah Mizoram chief minister Pu Zoramthanga nih Mizoram chungah a um mi ralzaam kong hi a chim mi a si.\nPu Zoramthanga nih “Kawlram buainak ruangah Mizoram chungah himnak kawl in a rak zaam mi ralzaam hna cu Mizoram nih a si khawh chungin an umnak le eidin hna pek a si nain,Mizoram cozah phaisa nih a daih dih lo ruangah India cozah cu i theihter lo dingin a nawl hi a si.\nMizoram ralzaam zohkhenhnak kong he pehtlaih in Mizoram Rajya Sabha MP K. Vanlalvena nih Parliament timhtuahnak meetingah July 18 ah bawmhnak a rak hal cang bantukin Lok Sabha MP Pu C.Lalrosang zong nih Minister of State for external affairs Pu RK Ranjan Singh sin ah zohkhenhnak pek dingin July 22 ah a rak sawm cang tiah theih a si.\nIndia Home Minister le North-east state minister tonbiaruahnak ah hin north-east state hna kongg biapi taktak mi ceih a si i, India cozah aiawh Minister of DoNER G.Kishan Reddy, Minister of State, Prime Minister’s Office Jitendra Singh hna an i tel the chin post.\nSAC ralhrang nih mipi kan tei cang hna uk nak kan lak cang tiah thawng thanh nak an tuah cang\nSouth le North Korea karlak ah thawngpang thatuk thei a si cang


Ramthumnak In Laitlang A Tlawngmi Hna Nih An Chimmi Aa Khat Dih, Cu Cu Zeidah Si? – Chin World News Evening\nRamthumnak In Laitlang A Tlawngmi Hna Nih An Chimmi Aa Khat Dih, Cu Cu Zeidah Si?\nLaimi Hrawktu Ral Lianbik\nMiphun pakhat rawhnak ding ah, ral lian mi tampi a um kho. Cu kan ral lak ah, tih a nung bikmi ral cu, miphun dang an si lo. Sifahnak zong a si lo. Cathiam lo nak zong a si lo. Thli le rial zong a si lo. Lihnin le meitlang le zeidang kokek rawhnak zong a si lo. Laimi caah hrawktu ral lian bik cu, lenglei thil si lo in, chunglei thil a si. Cu rawhnak cu khulrang in a ra mi a si lo. Duhsah tein a semmi le a rami a si caah, mi nih tih awk ah an rel lo. Rawhnak a chuahpimi zong khulrang in a rami rawhnak a si lo caah, minung nih lau awk zongah an ruat lo.\nCu hrawktu ral lian bik cu, tei a har ngaingai. A ruang cu lenglei in a rami ral a si lo i, chunglei in a rami ral a si caah a si. Lenglei ral cu doh a fawi nain chunglei in a chuakmi ral cu tei a har taktak. Zeicatiah cu ral cu chunglei in aa semmi a si i, a ci a keuh khi cu hram thuk tuk a thlak hnu a si. A keuh khi cu a theipar a chuah khi a si cang. A keuh ahcun hram a rak thla tuk cang i, tei a har tuk cang. Cu hrawkhraltu ral cu, chunglei in a chuakmi a si caah, mi zeihmanh nih tei khawh a si lo. Mifim zong nih tei a har i, mui dawh le mithawng zong nih tei a har. Zei huaha silomi le bang nih cun, tei khawh ding a si ti lo.\nCucaah cu hrawkhraltu ral cu zei he dah aa lawh tiahcun, “cancer zawtnak bantuk a si.” Damnak si a um ti lo. Cu ral cu tih a nun tuk caah, minung pakhat zong a hrawh khawh i, chungkhar zong a hrawh khawh i, sang le khua zong a hrawh khawh. Sang le khua in tlang le peng ah a karh i, peng a hrawh hnu cu, miphun pakhat kha a rawk ko. Cu ral nih cun, vawleicung miphun tampi a hrawh hna i, Laimi zong hi a kan hrawh khawh te lai.\nCu ral cu a mak taktak. Cu ral cu amah lawng in a ummi a si lo. Hawi a ngei. Hawi a ngeihmi cu zeidah a si tiahcun, hrawkhrawl le ningcanglo nunnak a si. Mifir karhnak a si. Nunzia rawhnak tampi a chuak. Thilchia (zu, si-ai le ritnak sii phunphun le cozah khapmi thil thalo) zuarnak a chuak. Cu ral nih cun nu tampi zuarnak a chuahter khawh. Inn baohnak, bank baohnak, mi thilri fir le mithah lainawn ngamhnak tiang a chuahpi khawh. Cu ral cu hawi phun tam tuk a ngeih caah, miphunpi zong nih an tih ngaingaimi ral a si.\nCucaah Kawlram zalawnnak kan pa Boyoke Aung San zong nih, Mirang a rak doh lio hna ah, cu ral kong cu a tu le tu a rak chim. “Cu ral cu kan tei lo ahcun, “Kan Kawlram cu pha-te-mah taingpi phit-me” tiah a rak ti lengmang. Cu ral cu Kawl nih an tei lo caah, Gen. Ne Win chan in, atu NLD chan tiang ramdang ah kutdawh le bawmhhal in vah peng a si ko cang. Aung San bia hi, vawlei cumh ahcun nganh khawh a si lo ti tluk in a dik cang. Aung San nih a miphun Kawlmi caah tihnung bikmi ral a rak timi cu, Kawl nih an tei khawh ti lo caah Kawlram cu kokek in a rum tuk nain vawleicung sifak bik ah kan i chuah.\nAung San hmanh nih a tih tukmi ral cu Kawl nih an tei khawh lo caah, a dang miphunhme zong nih kan tei kho ve lo i, kan ram cu “Ziknawh le rutreu” in a khat ko cang. Kawl zong zei hlei hlah. Lai zong zei hlei hlah. Ralkap unak zong ah ding hlei hlah. NLD chan zongah ding hlei hlah. Krihfa zong zei hlei hlah. Buddhist zong zei hlei hlah. Kan ram ah dinfelnak a um kho ti lo. Kan cuai a dik kho ti lo. Kan cawknak le kan zuarnak cuailung tiang aa dang cang. Baible nih “Cuai deu cu Bawipa caah fihnung a si” (Phung 22:23) timi Bawipa caah fihnung zong Krihfa hmanh nih kan hrial kho ti lo. A ruang cu kan ral lian bik nih kan chung in a kan ei cang caah a si.\nCu ral cu tei awk a rak har tuk. Cancer bantuk in duhsah tein chunglei ah thuk taktak in minung a eitu a si caah, tei awk a har tuk. Cu ral nih cun, pumpak tampi a rak hrawh hna. Chungkhar tampi a hrawh hna. Ngaknu le tlangval tampi a thluk hna. Micak tampi a tei hna. Mifim tampi a hrawh hna. Mirum zong tampi rawhnak ah a hruai khawh hna. Khua le ram zong a rawhter i, miphun zong a rawhter hna timi kha, vawlei tuanbia ah hmuh khawh a si.\nCu ral cu tih a nun tuk caah, vawlei hruaitu tampi nih, cu ral cu i teiter lo ding in, an mipi an cawnpiak tawn hna. Vawleicung mifim bik tiah timi Siangpahrang Solomon zong nih Phungthluk bia ah tampi a chim. Vawleicung missionary riannganbik tiah ruahmi Paul zong nih Thesselon khuami zong “cu ral nih a tei sualnak hna hnga lo” a tu le tu ca a rak kuat tawn hna. Cu nih a langhtermi cu, “Cu ral cu Siangpahrang zong nih an tih i, Evengelist zong nih an rak tih taktak ko” timi a langhter.\nCu ral cu i ven awk a har. Theih awk zong a har. A ruang cu a lenglei in a rami a si lo. Innpa le midang sin in a rami a si lo. Cu ral cu ramdang le miphun dang sin in a rami a si lo. Cu ral cu minung lungthin in a chuakmi a si caah, duhsah tein fak taktak in chungril ah hram a sih i, a hnu ah a theipar a chuakmi a si. Cu ral cu miphun kip nih an tih i, miphun kip nih an tei khawhlomi a si.\nCu ral nih Laimi zong duhsah tein nihin ni ah a kan tei cang. Kan miphun chungril ah duhsah tein a karh i, a lawn cang. Cu ral cu kan miphun caah cancer bantuk in a kan hlotu a si kho. Cu ral cu Laimi nih kan tei lo ahcun, amah nih a tei lai i a kan hloh te lai. Cu ral cu nihin ni in kan doh lo le kan tei lo ahcun, Hakha khua khi miphun dang khua a si kho i, Thantlang te hna zong miphun dang khua ah aa cang kho. Asiloah Lairam khua cheukhat ah Miphundang sang a um kho i, hi hnu kum 300-400 ahcun Lairam khi map lawng ah a um i, Lai miphun cu hmuh awk um lo in um khawh a si. Cucu Shan le Mon ram ah an cang cuahmah ko cang!\nCu tluk in tih a nungmi ral cu, ka dang in a rami a si lo. Kawl le vai sin in a rami a si lo. Mizoram le Kala hna sin in a rami zong a si lo. Vawleicung kokek rawhralnak in a ra mi zong a si lo. Lam hlatpi in a ra i, a kan tumi ral zong a si lo caah le kan mah chung bak in a chuak i naih taktak in ral kan tutu a si caah tih a nung kho taktak. Cu ral cu siangpahrang le evengelist le pastor zong nih an tih i, mipi sin ah an cawnpiak lengmang hna. Cu ral cu zeidang ral si lo in, kan lungchung in a chuakmi “thathutnak” ral a si.\nCu thathutnak nih Adam le Eve cu a rak hrawh hna. Zeicatiah “Dum kha an ven ding le zohkhenh ding a sinain, Adam nih dum a ven lo caah a nupi Eve cu rulpi nih a tukforh i a donghnak ah an pahnih in an tluknak a si.” An tlukmi a ruang taktak cu, “a tuanvo a tuan lo caah a si.” Hi thathutnak cu tih a nun tuk caah, Siangpahrang Solomon nih cun a mipi hna kha voi tam tuk ralrin a pek hna i, fimnak bia a chimh hna. Solomon nih cun cu tihnung taktak a simi “thathutnak” cu hitin a chim hna:\n1. “Kut thathu nih sifahnak a chuahter..mi tuanmi kut nih rumnak a chuahter” (10:4)- 2. “Mithathu cu a bawipa caah, hazatnak theithurhang (vinegar) le mitchung lutmi meikhu bantuk an si”- 0:26)- 3. Mithathu cu innchungah aa benh. Leng ka chuah ahcun chindeih nih a ka seh lai a ti (22:13)- 4. Mithathu nih cun leithuan caan ah lei a thuang lo; rawl tuan caan a phak tikah rawl a kawl i zeihmanh a hmu lo ((20:4)- 5. Ramvai thathu nih sa an kap bal lo (12:27)- 6. Mah le mah rian ah a daithlangmi cu hrawkhraltu unau a si (18:9)- 7. Thathutnak nih mitkuh thu chungah a paih tawn hna, mithathu cu rawltam a tuar lai (19:15)- 8. Ka chim lawnglawng nih cun sifahnak lawng a chuahpi ko (14:23)\nSolomon nih hin, thathutnak nih hin Pathian thimmi miphun zong hi, Pathian thluachuah a hmuhter hna lai lo timi kha aa fiang tuk. Israel miphun le ram zong kha Pathian nih a kamh hna bantuk in an si kho lai lo timi kha a hmuh caah, hi tluk bia thatha hi a a chimhmi hna si. Hngerhte sin tiang in va kal i hngerhte nih a thak caan lio ah rian a tuan ning le eidin tirawl a khawmhsuatning le timhlamh ning kong le amah sin fimnak va cawn ding kha a kan cawnpiak (Phung 6:6-9). Kan tha a thut i ihzau le kutsih in chunmang lawng manh peng ko ahcun, “Sihfahnak nih mifir bantuk in an tlunhnawh lai” (6:10) ah a kan ti. Thathutnak cu tih a rak nung taktak.\nCucaah Pathian nih hin vawleicung mi vialte hna caah ni a tlanter; vanruah a surter ko i, sifah le rum, thluchuah hmuh le hmuhlo timi hna hi, “Zeitluk dah thluak na chuah le rian na tuan le hngerhte bantuk in caan na upat le ngeihchiah na khawn?” timi nih tampi lai a rel. Phungchimtu zong nih a timi cu, “Thathut ruangah inncung a cim; daithlan ruangah inn a zut (Phungchimtu 10: 18)” ti a si ko. Kan inn a cimh tik le a zuh tik ahcun “zeidah a ruang a si?” timi cu kan ruah a herh. Cucaah nihin ni Laitlang Laimi tampi nih hin hngerhter sin ah kal i, fimnak cawn kan hau ve rih kho men.\nUSA in Lairam tlungmi bia ka hal tawn hna. A tlungmi nih aa khat petmi bia a kan chimhmi lak ah a pawi cemmi cu, “Laimi cu kuva an khai tuk; an ha a sen tuk; khaini, sahdah, kuva, cakuak” an ti le zoh a chia tuk tiah an ti. Cucu Krihfa nunzia he aa kaih lo tukmi an si i, a pawi tukmi thil an si. Krihfa kan si ti ve tung i, Krihfa nunzia in kan nun khawh ti lo ahcun, Krih zultu taktak si ding cu a har.\nLaitlang tlungmi an chimmi vialte lak ah, a pawi bikmi le tihnung bikmi cu, “Laimi riantuan an huam lo. Hlawhfat an huam lo. Lo tuah an huam ti lo. Lamcawh le lungden an huam lo. A hlawk lo tuk an ti” timi hi a si. Ka ruat. A hlawk deuhmi thil tuah ding ngeih ahcun a tha tuk ko. Ngeih tung lo i, riantuan huam lo cu thil pawi taktak a si.\nLairam in a rak kan tlawngmi pastor te bia ka hal hna. “Zeicadah Lairam i Laimi hi hi tluk in riantuan an huam lo le an tha a thut?” tiah. A ka lehmi cu, “Ramdang ummi chungkhar nih nan hrawh hna. Riantuan hna seh, tha hna seh ti nan duh ahcun tangka kua ti hna hlah u” tiah a ti. A ka lehmi bia ka ruat i, “Aw. Kan dawt hna timi hi, sullam ngeilo le man ngei lo dawt a si ahcun a that tung lo” timi a ka ruahter. Dawtnak hi man (value) ngeih lo ngai khawh a si.\nThil sining ruah lengmang ah, Laimi kan miphun a kan rawk khotu cu “thathutnak” ral a si ko timi kha a fiang. Cu thathut cu tih a nung tuk. Solomon zong nih a tih. Aung San zong nih a tih. Paul tiang zong nih an tihmi ral lian taktak nih Laimi Krihfa pawl kan chungmuru in ei a kan timh cang. Kan miphun nih hihi ruah, ralrin le doh a herh. Laimi nih thathut hi kan doh lai maw? Amah nih dah a kan doh lai? Cucu tu chun ni ah thim kan hau.\nLaimi cu pipu chan in mituan bak kan si. Ramdang phanmi Laimi cu Mirang le Tuluk changtu kan si lai ka zumh. Cu tluk cun riantuan an i zuam hna. Ramdang phanmi Laimi vialte lak ah 97% cu riantuan an huam. Tei an ma. Culio ah “Lairam ummi Laimi riantuan an huam hna lo. An tha a thu tuk hna..” timi bia theih ahcun, lungthin a rawk kho taktak. Cucu kan miphun caah, “Thawngchia” taktak a si. Rian kan tuan lo ahcun, kan miphun cu kan thangcho bal lai lo. Kan tumchuk hrimhrim lai. Kan tha a thut ahcun dinfelnak a um lai lo i, kan ram cu firnak le hrawkhrolnak in a khat kho.\nLaitlang tlungmi nih “Laimi an tha a thu tuk” timi bia theih cu a nuam lo taktak. Lungthin in celh a si lo. Chungthin a lin. Mizoram hi an tha a rak thut tuk caah, an ram ah cozah nih tangka a vorh in a vorh lio ah, nuam a rak cengmi cu nihin ni ahcun mi tampi cu, taal inn hmanh an ngei kho ti lo. Kha lio ah hngerhte bantuk in khuacaan kong a rak tuaktanmi le tangka a rak khongmi Mizoram mifim cu, mirum bak ah an i chuah ve. Sifak tein million ngeimi tam tuk an um ve ko. Aizawl le Lunglei ah innlo thatha an ngei. An fale India ram sianginn thabikbik ah an chiah khawh hna. An rum taktak ve.\nLairam zong kan rak a thancho lo caah, atu cu lam an van co. Lamcawh aa lim caan a phan lai. Kataya an phah lai. Aa lim caan a phan te lai. Cozah inn vialte an van sak lai. Aa lim can a phan te lai. Laimi ramdang ummi fale nih Lairam ah tangka an kuat duhlo caan a phan te lai. Khi tikah, “hngerhte bantuk in a fimlomi le riantuan huamlomi le thathumi cu” Mizoram bantuk in kan i chuah hrimhrim te lai. Cu caan cu kum 30-40 kar ah a cang lai. A rau lai lo. Cu caan cu Laimi nih calendar kan rel chung a hau.\nKa chungril tiang aa letmi bia cu hihi a si. Laitlang hmun tampi ah Kawl pawl lamcawh, lamtuah, hleidonh le innsak ah an kai timi bia hi a si. Laimi nih, hihi i uanthlar lo ngai dingmi le ningzah dingmi biafang an si. Mizo pawl nih lamcawh an rak huam lo i, Burma mi lam kan va co. “Kawngleih val, Burma ho” an rak kan ti. Asinain an tangka kan rak lak kanh dih. Cucu zeihe dah aa lawh? Laimi nih lamcawh le lamtuah hna kan huam ti lo i, Kawlrawn in Kawl nih kan Lairam tangka an lak viar he aa khat. Mizo thathut ning le Laimi thathut ning hi, zeihmanh kan i dang ti lo.\nNihin ni ah Mizo cu an tonmi thil nih fim a chimh ve cang hna. Cucaah Lairam ah an rak i hlawhfa ve than cang. Inn an sa; thil an rak zuar. A phunphunte an rak tuah. An tangka kan rak lak viar bantuk in a tu kan tangka lak viar an timh ve than cang. “Hruh hmasa fim hmadung” timi an chuak ve. An fim tik ahcun, an ram ah tangka a han cang. Lairam zong kan fim tik ahcun tangka a han ve te lai.\nBible nih “Thathumi le riantuan huam lo mi cu pek lo ding” ti bak a si. Minung zong nih i pek ding a si lo. Pathian zong nih thathumi le riantuan huamlomi cu thluachuah a pe bal hna lo. Riantuan huammi le teima mi cu, Hindu, Muslim, Buddha bata a ti lo, Pathian nih thluachuah a pek viar ko hna. Thathumi caah vawlei ah thluachuah a um lo. Nitlakleimi an thanchonak, rumnak zong an tuan ca le teimak caah a si ko. Vawleicung cu mi teima caah a si.\nLaimi zong kan tha a thut i riantuan kan huam lo le kan teimaak lo ahcun, kan miphun cu thluachuah kan hmu hrimhrim lai lo. Kan thathut ahcun, Laimi kan thluachuah a dong te ko lai. Minung le minung cu a zungzal cun i pek le bawmh khawh a si lo. Mah kutke te bochan lo i, midang bochan bu in nun cu “dongh caan” a ngei. Cu a dongh tik ahcun mi aa bochanmi cu, temtuar (suffer) a si zungzal. Laimi mino nih cucu fian a herh.\nThil sining ka tuak lengmang i a lu ka phihmi cu hihi a si. “Kum zabu 21 nak i Laimi kan ral lian bik cu thathut a si.” Hi ral kan doh lo le teilo ahcun kum zabu (22) nak ahcun an mah nih a kan tei lai i kan theipar a chuak te lai. Thathutnak ral hi kan tei lo ahcun, thathutnak nih sifahnak a kan pek lai. Kan sifah cang ahcun mirummi hna sal kan si ko cang lai. Hrawkhrol, lihchim le ningcanglo nunnak in kan ram a khat kho i, kan miphun le biaknak a rawk khomi a si.\nNihin ni ah, Kawl le miphun dang Lairam ah tam tuk an kai cang. An tuan caah an ngei i, Hakha le a dang khuapi ah innhmun thatha an lak te lai. Khi tikah Laimi cu innping sapang le ramsa lawng tlawn duhnak hmun chiakha ah kan um te hna lai. Dawr lianlian an ngei lai. Lai dawr tete cu an tlu te lai. Khi tikah, Laimi cu innping sapang ah kan i nawk dih te lai. Hihi Lunglei, Aizawl le Lawngtlai ah a cang cuahmahmi a si. Lamkam innlo thatha le dawr lianlian cu Kala ta dih an si ko cang hna. Lairam a thangcho chin lengmang lai. Miphun dang nih company lianlian an dirh te lai. Cozah rian lianlian an tlaih lai. Khi tikah kan Lairam cia cungah Kawl khi a kan uktu an cang lai i, kan nih kha sal ah kan i chuah te lai. Zeicatiah cucu Bible nih a chimmi cu a tling zungzal:\n“Miteima cu uktu an si lai. Mithathu cu an thathutnak nih mi sal ah a canter hna lai.” (Phung12:23)\nCucaah Laimi a simi paohpoah, nu he pa he, “midang sal si kan duh maw?” Kan duh lo ahcun rian kan tuan awk a si. Kan tha a thut awk a si lo. Kan tha a thut ahcun miphun dang sal ah kan techin fapar ahcun kan si hrimhrim lai timi kha, a tu chanthar mino hna nih kan ruah ding le rian kan tuan awk a si. Cucaah nuamh sawhsawh, motor cycle cit le zudin saei tuktak in a vaak menmenmi Lai mino kan si lo ding a biapi taktak. Nihin ni ah, Laimi caah a kan zuamcawhtu bik thil cu thathut hi a si caah, hihi kan ral lianbik pakhat a si timi hi, Laimi nih kan fian a herh cang!!!!\nNilen Parmawi “Ka Mawlh Cang Lai” Timi A Hlathar A Chuak Ruangmang Cang Ngaihchia Tuk Asi (Music Video)


UFC Thongh Thiam Mi Nungak Nih Mifir Pa A Phomh Hi Cu A Thah Deng Ko – FIAKFAIROCK\nUFC Thongh Thiam Mi Nungak Nih Mifir Pa A Phomh Hi Cu A Thah Deng Ko\nThisen zong chuak dih lak in thongh sport a simi UFC(Unlimited Fight Championship) timi hi ttih a nung tak takmi a si i pa a tam u nih an ngamh lomi zong a si. Cu bantuk UFC thongh thiam si khawhnak ding ah cun i zuamnak tampi ngeih a herh i mah le mah i uk khawh zong a herh tukmi a si. Pumsa nuamhnak le zu/sa leipang ah i sum tak tak a hau i mi sawh sawh bantuk in nung awk a ttha lomi sport a si. Cu caah UFC thawngh thiam a tam u hi cu leng an chuahvahnak ah mi nih an ttih hna i an dai ngam hna loh.\nAn mah zong nih an thonghthiam an si kha an i theih ve caah mi nam va neh kha an i sum tuk ve hna. A tu zong UFC thongh thiam kum 26 a simi Polyana Viana hi Brazil miphun a si i min ngei UFC thongh thiam a si. Zan khat cu Jacarepagua ah taxi a ngah lio ah pa pakhat nih suimilam zeizah dah a si cang tiah a rak hal. Polyana Viana nih cu pa a halmi cu a leh nain cu pa cu kal colh loin Polyana Viana pawngkam ah ai chawk ai let.\nZan ttim a si caah mi chawklet an tlawm i mifir a si theo lai tiah a lung hrinh cia cang. Cu caah a phone cu a angki zal chungah a senh colh. Sinain cu pa nih cun a hakmi pakhat khat in Polyana Viana keng ah a doh i a phone cu a hal. Polyana Viana nih meithal/namte tak tak a si loh timi a theih hnu in liklak tiah a UFC thiamnak cu a hmang i mifir pa cu a tthuat ne ai!! A lo ko mifir pa cu, nu sawh sawh ah a relmi cu UFC thongh thiam a rak si caah chikkhat teah a hmai cu a duk dih.\nA kut tum he a ke he a tthuat ciammam i mifir pa cu a celh ruam ti lo caah a tlu. Polyana Viana nih UFC ai thonghnak ah a mi teinak a simi a kuat hmang in mifir pa cu a hrom a reh. Mifir pa cu zei ti hmanh in ai phoih kho ti loh i heh tiah ai sual len cang ko. An pawngkam minung pawl cu police auh piak dingin Polyana Viana nih bawmh a hal hna. Mifir pa zong nih ka thi cang lai hih, police au zawk zawk hna uh tiah a au pah ve. A tu cu police pawl nih mifir pa cu an kalpi cang i a van ttha lehlam tiah chim khawh a si.\nPresident’s Office: ‘Thli tein Rakhine ralkap AA le Rohingya ralhrang ARSA rian an tuanti’\nModel Thin Thin nih actor Wai Lu Kyaw taza a cuai taktak ko cang (+Video)


Thantlang Sii-Inn Quarantine A Chuah Thaizing Ah A Thi Mi Pi Biak Sung Siibawipi Dr. Tun Pwar Nih A Thlop Duh Lo Tiin Chungkhar An Lung A Fak – Chuncha News\nThantlang sii-inn quarantine a chuah thaizing ah a thi mi Pi Biak Sung siibawipi Dr. Tun Pwar nih a thlop duh lo tiin chungkhar an lung a fak: Thantlang sii-inn ah i thlop ding in Mizoram Thekte khua in an ratpi mi Pi Biak Sung, kum 70 cu quarantine a luhnak in a chuah a thaizing December 15 chun ah a thi i quarantine a um lio ah siibawipi Dr. Tun Pwar nih a thlop duh lo tiin chungkhar an lung a fak.\nPi Biak Sung quarantine a um chung ah na zoh maw? tiah The Hakha Times nih a hal mi a lehnak ah “Keimah nih a tlawmbik voi hnih ka zoh. Hihi Thantlang COVID Committee nih a phung ning in kan tawlrel mi a si. COVID Committee ah hin khuami upa zong an i tel ko. An chuah hnu ah sii hi thleng in sii dang zong ding sehlaw hngalh a si lo. Hi bantuk lungzawtnak cu zeitik caan poh ah ruah lopi in thih khawh a si,” tiah The Hakha Times ah a chim.\nSibawi dang nih an zoh maw ti maw kong ah Pi Khual Dim nih “Dr. Lyly nih ‘Voi hnih ka va zoh. Rian hi sii-inn mizaw le quarantaine lei ti in kan i then hna’ a ka ti,” tiah a chim. Hi kong ah Dr. Van Lian Hum nih “Hi kong he pehtlai cun kei cu ka theih mi a um lo. Siibawipi Dr. Tun Pwar nih a theih lai amah hal ulaw a tha,” tiah The Hakha Times ah a chim.\nChungkhar lei in Pu Khual Dim nih “Ramdang in mizaw zual lampi hmanh ah thi in a luak mi kha ni 14 chung quarantine ah thlopbul lo in an chiah i quarantine chuah a za ti in an chuah mi hi cu, kan lung a faktuk. Dr. Tun Pwar hi kanmah chung lawng si lo in Lai miphun an kan neek hrimhrim bia a si. A rian cung ah a mawhbak.\nNgaihthiam a kan hal lo ahcun taza ka cuai hrimhrim lai,” tiah The Hakha Times ah a chim. Pi Biak Sung ruak hi Mizoram an khua Thekte ah an tlunpi i December 15 zan ah Zaangtlang khua in Tio tan in an khua leiah an kalpi. Credit: The Hakha Times\nKalay Boruak Cu Hiti Kan Si Reprep. Bank Feh Tikah A Sungah Mi Tam An Duh Lo\nTahan Laimi Nifatin Tuan Chom Eimi An Mangang


CNLD Chairman Pu David Ngai Sak Nih Pi Aung San Suu Kyi A Soiselning Cu Suu Kyi Caah A Faak Ngaingai Pi Suu Kyi Chin Ram Ah A Tlawn Hi Ruahchanmi A Ngeih Caah A Si – Chin World News Evening\nCNLD Chairman Pu David Ngai Sak Nih Pi Aung San Suu Kyi A Soiselning Cu Suu Kyi Caah A Faak Ngaingai Pi Suu Kyi Chin Ram Ah A Tlawn Hi Ruahchanmi A Ngeih Caah A Si\nCNLD Chairman a simi Pu David Ngai Sak nih Daw Aung San Suu Kyi a soiselnak cu kawl media nih hitihin alanghter. Daw Aung San Suu Kyi tlangcungmi hna sinah atu le tu a tlawn hi zeidang ruangah a si loin 2020 thimnak a nai cang caah NLD Party caah tlangcungmi hna sinah Vote a kawl hi a si tiah a langhter.\nPu David Ngai Sak nih a chim rihmi cu”Tlangcung Party kip nih an timi cu, Pi Su nih Tlangcung mi hna sin ah a tu le tu a ra I khual a rak tlawng mi cu 2020 kum caah Vote kawl nak asi. Lungtak in Tlangcung mi an kan daw caah le Kan hal pengmi federal pek ding ah asilo. Federal Democracy caah Policy le Phungphai /Dundan/Mumal suai ding ah asi lo. February thla chung bak ah Panglong – Shan ram, Thantlang, Tonzang le Karen ramkulh hna hna ah tlawn in vote an kawl thluahmah” tiah a chim.\nU Ann Kawl, Kachin Party, Hotu nih Daw Aung San Suu Kyi konghe pehtlaiin a chim vemi cu “Tamada le Aung San Suu Kyi nih Tlangcung miphun hna sinah atu le tu ti awk in an tlawn hna. An biachimh mi cu zei pipa si lem lo. Vote duh ruang men lawng ah asi. USDP nih thim lai ah khual an tlawn i mee an kawl bantuk cio kha asi ve ko” tiah a chim ve.\nMedia nih U Zaw Htay an halmi le lehnak a tuahmi “Thim lai ah cozah phaisa hmang in sizungzi tuah cu Commission upadi he aa kalh tiah an ti. Thimh nak commission chiarman cu Tamada nih Anna in thimh mi asi. Pi Ci le Tamada nih cozah phaisa hmang in Mipi sin ah vote kawl bia an chimh. NLD policy ah aum ṭung lo mi Federal hna an chimh hnawh hna. Cutik ah pek ding le Upadi ah remh ding timi Biakam nak zong aum fawm lo. Commission nih dantat le thloh ding asi nain dai tein an um mi hi Rule Of Law timi Upadi cung ah Ahohmanh umlo ding timi kha na buar Pi Ci, Tamada le Commission Chiarman nih. Party dang caah a ṭaza (Justice and Transparency) bak lo mi asi. 2020 thimh nak cu zalon tein le a tlukruan mi thimh nak asi khawh ti lai lo. NLD thiltuah mi hi a ṭhat lo tuk lawm mam caah” tiah lehnak a tuah hna. Saya Rung Kaw\nAustralia Ram Meikang Harnak Tongmi Caah Esther Dawt Chin Sung Le Benjamin Sum Concert An Tuah Lai


Tantanmi chungkhar le Khrihfabu hna HBA MC tuan hawi le HBA ramchung Area le Local Khrihfabu zapi nih kan in ngaihchiat pi hna i kan in tuarpi hna.\nBawipa nih in hnem ko hna seh law nan mitthli in hnawh piak ko hna seh tiah thlaza kancamThaizing\nApril 5 zing Sml 10:00 am ah an inn le Sml 11:00 am ah Biakinn thiangah pumhnak aum lai, ngeih chiami chungkhar kal tak mi dih lak tu pathian tu nih in hnem hramko hna seh.\nThawng dang relchih,Ukraine ramchung Khiv hmunhma pawngkam vialte cu Russia ralkap kut in an laak khawh than cang nak cu Ukraine ramchung runvennak deputy minister nih April 2 ah thawng a thanh.\nCuka hmunhma le pawngkam vialte cu Russia ralkap kut chungin zalonnak an hmuh cang tiah Ukraine ramchung runvennak deputy minister nih fiang tein a chim hi a si.\nKhuapi le pawngkam khuate 30 cu Russia ralkap kut chungin kan laak than khawh cang tiah Ukraine Cozah zong nih cathanh an chuah cang.\nRussia nih Ukraine nitlaknak leiin a ralkap hna cu duhsa duhsa tein a laak thluahmah cang hna tiah Ukraine President nih a chim.\nUkraine nichuahlei ahcun Russia ralkap nih kahdohnak thazaang an chap chin rih caah Khiv khuapi le cuka lei pawngkam hmunhma i tlanglawng i dinhnak station pawng i a ummi.\nUkraine ralkap hmanmi kuanfang khammi tank le oil an chiahnak hmunpi cu vanlawng in kan phomh tiah Russia runvennak vuanci nih April 2 ah khan a phuan.\nRamhnih karlak ah kahdaihnak kongah tonbiaruahnak an ngei lengmang nain i hmuh thiamlonak a chuak lengmang.\nRamhnih president veve cu Turkey ah tonbiaruahnak an ngei kho tiah Ukraine rammi remdaihnak sertu palai pakhat nih a chim.Crd: The Federal Tims.\nThawng dang, Mih nih an kan lawmhbia maw a si, a siloah an kan fak bia dah? Midang a lawmhpitu maw kan si a faktu dah? Zeidah ka tuah deuhawk a si ti hngalh na duh ahcun an idannak hi rak rel ve.\nMicheukhat nihcun faknak bia hi fawizaang tein an chimkhawh i chimzia zong an thiam ngai. Midang a faktu si hlah law, nangmah zong midang nih faknak bia in a nungmi si hlah.\nNa thinlungtak tein na lawmhpi khawh ṭunglo ahcun zeihmanh chimlo tein um ko. Mi nih hin thinlungtak a si le silo kha a rim in an theihkhawh ko. Cucaah na thinlungtak in na lawmhpi khawh ṭunglo i faknak bia sawsawh lawng a si ahcun cucu nai ruahlo in ngaihchiatnak an phurhtu a si kho.\nThinlungtak loin lawmhnak, thangṭhatnak bia (faknak bia) cu “theseram ah khualtlawng pawl nih cerhti a si rua tiah an fuh i a rak si/um ṭunglomi bantuk a si.” Mi a deuh. Na naih deuhdeuh paoh ah an deuh chin lengmang lai i na hnaibei a dong deuhdeuh lai. Zeicahtiah, a taktak a silo caah khen si.


Mi Ninghngal C. Ronaldo , Laksong Peknak Ah A Min An Au Tiang Mawtaw Chungah A Thu – Myanmar Chin\nMi Ninghngal C. Ronaldo , Laksong Peknak Ah A Min An Au Tiang Mawtaw Chungah A Thu\nDecember 3, 2019 Myanmar Chin Sports 0\nRonaldo Cu Laksong Pek Ding A Min An Au Tiang Mawtaw Chungah A Thu\nCristiano Ronaldo hi mi ninghngal taktak a si. Hi a zia ruangah mi tampi nih an rem tawn lo.\nC. Roanaldo cu Ballon d’Or peknak ah kal loin The Best pek nak tu ah a rak kal diam. A tu lio a chuihnak Italy Serie A nih a thaimbik laksong peknak an tuah i Roanldo cu athiam bik Laksong an pek. Lakdong peknak ah akal nak hi Milan ah an tuah i a umnak in Men 850 bak ai hlat.\nRonaldo cu Laksong pek nak ah akal nain a mah min an au tiang Mawtaw Parking nakah Mawtaw chungah a thu peng ko ti a si. A min an au hnu lawngah a chuak i a body guard nih an kulh i Laksong pek nak ah alut i Laksong cu alak colh ti a si. Mi ninghngal ngaingai a si tinak a si.\nZahan zaan ah Ballon d’Or peknak an tuah I Messi ,Van Dijk le Ronaldo tiin minung 3 cungcuang an si nain Ronaldo cu akal lo. Zeiruang akal hnga lo tiah mipi nih an soisel nain Italy ramah a thiam bik laksong a rak lak diam ve . Hi laksong peknak ah Ronaldo nih ” Kei cu vawleicung hmunkip ah a vak mi ka si caah ka phakanak ram nih Laksong nan ka pek mi hi kai lung hmui tuk , Italy ram bawlung chuih i ahar hrinhran , holh thiam zong kai zuam chih lio a si tiah a chim.